
De Artis amatoriae Ovidianae tertii libri 
compositione et inventione. 


Ovidi Ars amatoria ita est instituta, ut primo et 
secundo libro iuvenes, tertio puellae praeceptis instruan- 
tur. Poetam autem initio iuvenes solos artem amandi 
docere in animo habuisse et postea demum, cum priores 
Arüs libros iam confecisset, consilium Artis puellis quo- 
que scribendae cepisse ea ex re elucet, quod nullo primi 
et secundi libri loco se puellis quoque praecepta daturum 
esse commemorat; immo in primi libri prooemio et dis- 
positione puellas omnino neglegens iuvenes solos respi- 
cit, librum quoque secundum sollemni peroratione con- 
cludit, necnon Alexandrinorum poetarum more nomen 
operi subscribit!) "Tertium igitur Artis librum poeta, 
cum postea ad Artem iam confectam addat, novo pro- 
oemio ornat atque omnino tamquam perfectum atque 
absolutum carmen scribit. Cum autem tertio in libro 
Ovidius ipse dispositionem praeceptorum non proponat, 
ut in primo libro fecerat (vv. 35—40), quaerendum est, 
quomodo hoc in libro praecepta disposuerit. Quare com- 
positionem tertii libri penitus perscrutari mihi proposui, 
praesertim cum  Tolkiehnius?) qui in prioribus Artis 
libris ordine singulorum praeceptorum mutando disposi- 


1) ef. Pohlenz, De Ovidi earminibus amatoriis. Progr. 
Gott. 1913 pag. 17sqq. 
2) cf. Tolkiehn, Neue Jahrbücher 1908 pag. 3268qq. 

tioni mederi conatur, hunc ipsum librum, cum poeta 
persaepe alterum praeceptum alteri sententiarum conexui 
minime studens adiungat, praepropere ab Ovidio con- 
scriptum esse pronuntiet. Anquiramus igitur, qua ratione 
et quo consilio Ovidius singula praecepta inter se con- 
iungat; simul autem, quo melius eius artem componendi 
perspiciamus, unde poeta haec praecepta hauserit, inve- 
stigemus. Qua de re me non sine fructu disputaturum 
esse eo magis spero, quod etiam Brandtius!) qui impri- 
mis rerum difficultates explicare studet neque, ut ipse 
dicit? more philologorum Ovidianae Artis amatoriae 
commentarium scribere vult, perpauca de fontibus, ex 
quibus poeta praecepta repetiverit, annotat. 


Priusquam autem ad praecepta ipsa, quibus poeta 
puellas instruit, accedamus, nonnulla de prooemio (vv. 
1—100) disserenda sunt. Hoc enim prooemium poeta 
composuit ad exemplar primi libri prooemii, in quo pri- 
mum, quid sibi proposuerit, indicat (vv. 1—24), deinde 
non deo, sed usui has artes se debere profitetur, Vene- 
rem tamen, ut proposito adsit, orat (vv. 25—30), deni- 
que, quibus Ars legenda sit, significat (vv. 31—34). Eas- 
dem prooemii partes in tertio quoque libro invenimus, 
sed pluribus verbis atque sententiis exornatas. Qui ver- 
sus accuratius sunt explicandi, quia nonnullas difficulta- 
tes praebent. 

Primum igitur poeta, quid sibi proposuerit, ostendit 
(vv. 1—42), cum puellis quoque, ut paribus armis cum 
iuvenibus pugnent, arma se daturum esse dicit. Explicat 
autem, cum facile quispiam dicat periculum esse, ,ne 
virus anguibus addatur*, crimen paucarum puellarum in 
omnes transferendum non esse, quod feminis sceleratis 


1) cf. P. Ovidi Nasonis de Arte amatoria libri tres erklürt 
von P. Brandt Lips. 1909. 


2) ef. praef. pag. V. VI. 

velut Helenae, Clytaemnestrae, Eriphylae honestissimae 
atque fidelissimae ut Penelopa, Laodamia,  Alcestis, 
Euadne opponendae sint. Quibus etiam Virtutem ipsam, 
cum cultu atque nomine femina sit, adnumerandam esse 
poeta affirmat (vv. 1—24). Iam poeta, postquam quod 
quispiam contra dicere posset refellit, ad propositum suum 
reversus se in Arte sua non illarum heéroidum mentes, 
sed nihil nisi laseivum amorem praecepturum esse dicit 
atque his verbis aperte pronuntiat, quid sibi proposuerit 
(v. 28): ,femina praecipiam quo sit amanda modo^ (vv. 
25—28) Adhuc Ovidi verba, etsi non ommes viri docti 
ita interpretantur! mea quidem sententia perspicua 
sunt. Sed difficultatem quandam interpretandi praebent 
versus, qui sequuntur (29. 30): ,femina nec flammas nec 
saevos discutit arcus; parcius haec video tela nocere vi- 
ris. Brandti explicationem, cum valde artificiosa sit, 
Tolkiehnius?) iam refutavit; quod autem  Tolkiehnius 
ipse putat, praecipue propter versus 29. 30 totam par- 
tem (sc. vv. 25—30) delendam esse, id falsum esse mihi 
videtur, quia hoc modo contextus orationis conturbatur 
neque est, quare versus deleantur. Immo id constare 
mihi videtur Ovidium his versibus (29. 30) transitum 
sibi parare ad sententiam, quae sequitur, qua viros saepe 
feminas deserere atque fallere multis verbis ostendit. 
Quid igitur poeta his verbis dicere vult?  Flammas at- 
que arcus Cupidinis arma (cf. am. I, 15, 27 ,donec erunt 


1) Brandtius (ad vv. 1—100) versus 25—98 alterum argu- 
mentum praebere, quo poeta illud ,quid virus in anguis adi- 
cis?* (v. 7) refellat, arbitratur. Versus autem 25—28 argu- 
mentum, quod ad versum "5 spectat, omnino non praebent, sed 
nihil aliud quam propositum poetae accuratius explicant. 
Neque vero versus 29—42 tertium argumentum, quod ad ver- 
sum 7 spectat, ut Brandtius putat, introducunt; immo poeta, 
postquam quod quispiam contra dicere posset refutavit (vv. 9 
— 94) et ad propositum rediit (vv. 25—28), illud ,emina quo 
sit amanda modo* se docere necesse esse probat (vv. 29—42). 

2) cf. l. l. pag. 336*. 

ignes arcusque Cupidinis arma^, quibus deus hominibus 
ardorem atque aestum amandi iniciat, in mentem nobis 
redigere omnes, qui his versibus operam navaverunt, 
perspexerunt. Cardo autem vertitur in verbo illo ,dis- 
cutit^ ^ Verbum enim ,Jdiscutere^ idem dicere vult atque 
verba ,diffringere, dirumpere, quatiendo delere*^ quo 
modo Ovidius semper fere hoc verbo usus est (cf. Th. 
ll V, 1372, qui ad hane verbi ,discutere* significa- 
tionem hunc quoque Artis locum altero am. III, 9, 8 
»Íractos arcus^ illustratum affert) ^ Quodsi feminam 
flammas atque arcus, Cupidinis arma, non dirumpere 
profitetur Ovidius, his verbis dicere vult feminam contra 
amorem non satis esse armatam neque ardorem aestum- 
que amandi abicere posse. "Viris autem haec Cupidinis 
tela omnino parcius nocere poeta altero versu affirmat 
(v. 30: ,parcius haec video tela nocere viris. Cui 
cogitationi bene versus, qui sequuntur, adiunguntur, qui- 
bus poeta saepe viros (cum illis tela Cupidinis parcius 
noceant) neque vero feminas (quae ardorem atque aestum 
amandi abicere non possunt) fallere dicit (v. 31 sq.): 
saepe viri fallunt, tenerae non saepe puellae paucaque, 
$i quaeras, crimina fraudis habent*. Viros enim persaepe 
feminas fallere poeta in sequentibus versibus exemplis ex 
Epistulis amatoriis allatis comprobare studet; Iason enim 
Medeam, "Theseus Ariadnam, /Demophoon Phyllida, 
Aeneas Elissam!) decepit. Omnino autem his versibus 
poeta demonstrare vult puellis, cum persaepe a viris de- 
Serantur, opus esse praeceptis suis, quibus ,femina quo 
sit amanda modo^ (v. 28) docere studet. Ovidius ipse 
in fine huius partis feminis Arte sua opus esse dicit 
atque ita transitum sibi parat ad alteram prooemii par- 
tem (v. 41sq.: ,quid vos perdiderit, dicam: nescistis 
amare; defuit ars vobis: arte perennat amor*. 

1) Alludit poeta ad verba ab Ariadna et Elissa in illis 


epistulis seripta; conferas enim v. 36 — ep. X, 199; v. 40 — 
ep. VII, 195. 

Deinde in altera prooemii parte (vv. 43— 56) poeta 
dicit puellas nunc quoque artem amandi nescituras fuisse, 
nisi a Venere ipsa admonitus esset, ut iuvenibus optime 
praeceptis instructis etiam puellis Artem!) scriberet. 
Eodem quoque primi libri prooemii loco, quamquam non 
deum, sed usum auctorem operis esse dixerat, tamen 
Venerem, ut proposito suo adesset, oraverat. Venerem 
igitur hoc.quoque loco invocat, sed rem ita perapte va- 
riat, ut deam ipsam sibi visam esse et causam puellarum 
suscepisse fingat. 

Tum in tertia prooemii parte (vv. 57—100) puellas 
adhortatur, ut praecepta sua sequantur?) atque initio 
huius partis, quibus puellis Ars legenda sit, dilucide 
significat. Ut enim eodem primi libri prooemii loco 
matronas deterruit, ne Artem suam, quae ad concessam 
Venerem spectaret, legerent (v. 31sq.): ,este procul, 
vittae tenues, insigne pudoris, quaeque tegis me- 
dios instita longa pedes!*, ita hoc quoque loco, ne quis 
dicat se uxores ad moechandum incitavisse, has ab opere 
suo removet (v. 57sq.): ,dum facit ingenium, petite hinc 
praecepta, puellae, quas pudor et leges et sua iura 
sinunt!* 

Hanc autem partem poeta sententiis exornat, quas 
persaepe in elegiacorum carminibus invenimus. Primum 
quidem multis verbis puellas admonet, ut dum aetas 
vigeat, aetate, quae celerrime effugiat, utantur. Quod 
praeceptum persaepe apud elegiarum poetas occurrit (cf. 
Tib. I, 3, 47sq.; Prop. IV, 5, 59sq.; Ov. a. a. IL, 669sqq.). 
Sed Ovidius, cum haec verba scriberet, imprimis Tibulli 


1) Tertium librum quasi palinodiam esse vult Ovidius: 
ef. vv. 49. 50. 

2) Tertia huius prooemii pars zoroezrixóc est, quo poeta 
puellas ad amorem incitat. Persaepe enim sgorgezruxo( initio 
Artium inveniuntur; cf. imprimis epistulam illam arti rhetori- 
eae ÀÁnaximeneae praemissam. 

carminis (L, 4) locum memoria tenuisse videtur!), qui hoc 
praeceptum multis quoque et iisdem exemplis comprobare 
studet. Quod eo verisimilius est, quod Tibullus hoc in 
carmine Priapum Maratho artem quoque amandi prae- 
cipientem facit. Ut enim Tibullus Maratho, sic Ovidius 
puellis aetate utendum esse docet (Tib.v.27 at si tardus 
eris errabis. transiet aetas quam cito! .. Ov. v. 65 
utendumst aetate: cito pede labitur aetas) Uterque 
autem poeta aetatem celerrime effugientem cum floribus, 
qui celerrime ipsi quoque florere desinunt, comparat 
(Tib. v.29sq. quam cito purpureos deperdit terra colores, 
quam cito formosas populus alta comas -. Ov. v. 67sq. 
hos ego, qui canent, frutices violaria vidi, hac mihi de 
spina grata corona datast). "Tibullus Maratho, Ovidius 
puellis tempus ante oculos ponit, quo, si nunc fastum 
atque superbiam prae se ferant, ab omnibus desertae 
atque inopes futurae sint (Tib. v. 33sq. vidi iam iuve- 
nem, premeret cum serior aetas, maerentem stultos prae- 
teriisse dies .. Ov. v. 69sq. tempus erit, quo tu, quae 
nunc excludis amantes, frigida deserta nocte 1acebis 
anus) lllo autem tempore formam atque pulchritudi- 
nem, ut angues pelle abiecta novam pulchritudinem in- 
duant, recuperari non posse uterque poeta affirmat (Tib. 
v. 35sq. crudeles divi! serpens novus exuit annos: 
formae non ullam fata dedere moram .. Ov. v. 
"isq. anguibus exuitur tenui cum pelle vetustas 
. nostra sine auxilio fugiunt bona: carpite flo- 
rem, qui, nisi carptus erit, turpiter ipse cadet) Quo 
serpentis exemplo dilucide effici mihi videtur Ovidium 
hoc loco Tibullum auctorem secutum esse. Ad hanc 
autem adhortationem poeta alteram adiungit, qua puellis 
suadet, ut exempla dearum imitentur neque viris gaudia 
negent. Hane quoque sententiam?) in elegia iam excul- 
1) ef. Fr. Wilhelm ,,2Zu Tibull (I 4)' Satura Viadrina. 
Vratislav. 1896 pag. 48. 
2) cf. Eurip. Hipp. 433sqq. 

tam invenimus. Simili enim modo Propertius levitatem 
Cynthiae ea re excusat, quod deae, quas imitata sit, 
aliter se non gerant (II, 32, 33sqq.): ,ipsa Venus fer- 
tur corrupta libidine Martis, nec minus in caelo semper 
honesta fuit, . . . (55) die mihi, quis potuit lectum ser- 
vare pudicum, quae dea cum solo vivere sola deo? . .. 
(61) quod si tu Graias es tuque imitata Latinas, 
semper vive meo libera iudicio*. Ovidius ipse iam hanc 
sententiam in primo Artis libro affert, ubi iuvenes ad- 
monet, ut Iovis exemplum sequantur (v. 635sq.): ,per 
Styga Iunoni falsum iurare solebat Iuppiter: exemplo 
nunc favet ipse suo*, Ilocose autem in fine huius 
partis poeta enuntiat puellis, ut decipiantur a viris, dam- 
num timendum non esse, cum ,nihil inde depereat*^. 
Quam sententiam poeta hoc Artis loco ex carmine Amo- 
rum (II, 2) repetit, ubi puellam a servo custodiri necesse 
non esse his verbis demonstravit (v. 11sq.): ,vir quoque 
non sapiens: quid enim servare laboret, unde nihil, 
quamvis non tueare, perit?* Idem in carmine 
Priapeo (III) quoque invenimus: ,obscure poteram tibi 
dicere: 'da mihi, quod tu des licet assidue, nil tamen 
inde perit'*. Puellas autem hoc modo, ut Artem se- 
querentur, adhortatus poeta ad praecepta ipsa duobus 
versibus (99. 100) transit. 


Quae praecepta si percurrimus, in duas partes divi- 
dere possumus: priore parte amatoris nondum ratione 
habita poeta puellas docet, quomodo amabiles fiant 
(vv. 101—380), posteriore puellis praecipit, qua ratione 
amator tractandus sit (vv. 381—808). Alio quoque modo 
has partes inter se differre postea videbimus. Sed ut 
melius perspiciamus, cur poeta ita haec praecepta insti- 
tuerit, a posteriore praeceptorum serie (vv. 381—808) 
ordiamur. 

Singula autem huius partis praecepta perlustremus. 

vv. 381—432. 

Quam poeta ita incipit, ut puellas amatorem quae- 
rere iubeat. Enumerantur igitur loca, quibus puellae 
amatores reperire possint. Eodem modo in primo Artis 
libro, ubi iuvenes docet, inde initium praeceptorum facit 
Ovidius, ut iuvenibus monstret, quibus locis puellas in- 
venire possint. Haec autem praecepta, quae tertio in 
libro puellis dat, illi primi libri parti (vv. 41—170) re- 
spondent. Puellas enim eadem loca adire iubet, in quae 
ut ventitent, iuvenibus quoque suadet. Utroque loco 
amantes imprimis frequentare iubet Ovidius porticus, 
Pompei (III, 387sq. at licet et prodest Pompeias ire 
per umbras, virginis aetherüs cum caput ardet equis 
— l, 07sq. tu modo Pompeia lentus spatiare sub 
umbra, cum sol Herculei terga Leonis adit), Apollinis 
templi (IIL, 389 visite laurigero sacrata Palatia Phoebo 
—. Ll 13sq. quaque parare necem miseris patruelibus ausae 
Belides et stricto stat ferus ense pater) Octaviae (III, 
391 quaeque soror coniunxque ducis monimenta pararunt 
— lL, 69sq. aut ubi muneribus nati sua munera mater 
addidit, externo marmore dives opus). Accedunt ut in 
primo libro Isidis templum (III, 393 visite turicremas 
vaccae Memphitidos aras .. L 77 nec fuge linigerae 
Memphitiea templa iuveneae) et theatra (IIL, 394 
visite conspicuis terna theatra locis .. I, 89sqq. sed tu 
praecipue curvis venare theatris . . .) et spectacula gla- 
diatoria (IIT, 395 spectentur tepido maculosae san- 
guine harenae —. I, 164 sparsaque sollicito tristis 
harena foro) et circus (III, 396 metaque ferventi cir- 
cueunda rota .. I, 135sqq. nec te nobilium fugiat cer- 
tamen equorum .. .). 

Ut autem illo primi libri loco iuvenes puellas, cum 
non sua sponte ad iuvenes veniant, locis illis, quae supra 
enumeravit, quaerere iubet (v. 43sq.): ,haec tibi non 
tenues veniet delapsa per auras: quaerendast oculis 
apta puella tuis^ ita tertio in libro praeceptum dat, 

quod illi respondet, cum puellis suadet, ut in conspectum 
iuvenum se conferant et semper hamum iaciant (v.421 sqq.): 
»se quoque det populo mulier speciosa videndam: quem 
trahat, e multis forsitan unus erit ... (425) casus 
ubique valet: semper tibi pendeat hamus^. Puellas 
enim in publicum prodire necesse esse multis verbis ex- 
plicat Ovidius, cum dicit faciem bonam, si lateat, non 
secus fructu carere atque cantores aut pictores aut poe- 
tas, qui in obscuro vitam agant, cum nemo ignoti cupi- 
dinem habeat (v. 397sq.): ,quod latet, ignotumst: ignoti 
nulla cupido; fructus abest, facies cum bona teste caret*. 
Quae sententia fortasse nata est ex illo Graecorum pro- 
verbio vc AeavSavovoqc uovoixtzc ovótig Àóyog!) quod 
Ovidius ipse hoc loco affert his verbis (v. 400): ,non 
erit ignotae gratia magna lyrae". 


vv. 433—466. 

Perapte autem illi praecepto, quo puellas, ut ama- 
torem reperiant, in publicum prodire iubet, capitulum 
adiungit Ovidius, quo puellas cuilibet iuveni amorem 
praebere vetat. Imperat enim puellis, ut aditum viro- 
rum defugiant, qui corpora ultra modum exornent et ut 
feminae compti incedant (v. 433sq.): ,sed vitate viros. 
cultum formamque professos, quique suas ponunt 
in statione comas!^ Hi enim, ut poeta affirmat, cum 
levitatem atque iactationem prae se ferant, fideliter puel- 
lam amare nesciunt. Hoc autem praeceptum respondet 
ilii primi libri praecepto, quo iuvenes ipsos corpora ultra 
modum ornare vetat (v. 505sq.): ,sed tibi nec ferro pla- 
ceat torquere capillos, nec tua mordaci pumice crura. 
teras . .. forma viros neclecta decet*. Certe haec 
praecepta artissime cohaerent. Neque tamen Ovidium 
hic ipsius praeceptum in suum usum convertisse puto, 
immo Ovidium hoc argumentum iam ab aliquo auctore 


1) ef. P. Ovidii Nasonis opera omnia ed. Burmannus Ll 
pag. 684 (ad versum 400). 


Ma yc 


accepisse credo. Idem enim argumentum in Aristaeneti 
epistulis (L, 27) invenitur: fabulantur duae meretrices, 
cum altera alterius animum advertit ad iuvenem, qui 
eam cupit, sed illa iuvenem propter nimium ornatum 
atque cultum spernit: zzgóg víjc -4qoo0írge, 0 qim, 
Gà zt090v obvooi ztgoodÓcv rcagégyevot xol uooqijc ovx 
dqvüg £v. cg sÜmdgvqov vo Seglotgtov wal zcovuLAoy 
volg GztÓ xegwidog ygoqoic ... vi) voU0c EgcwvugG, &L7t£v, 
&rooctoéíqouau Óà «óv véov xaíztg Ovva waAÓv, 
0vtL QvoOv a)üvóg tavvOv olevau uóvog &&iéga- 
GT0g tiva, calc yvvot£i xal zcgezóvevag tQ xaÀ- 
Àev zzo9eíio2at. — Quam Aristaeneti epistulam cum 
hoc Artis praecepto multisque elegiarum et epigramma- 
tum locis comparat Gollnisch!) ut recuperet elegiam 
Alexandrinorum poetarum. Sed praeter hoc Ovidianum 
praeceptum nullum illorum elegiarum et epigrammatum 
locorum, in quibus nihil nisi cultus atque ornatus aman- 
tis describitur, cum illa Aristaeneti epistula comparari 
posse optimo iure Heinemannus demonstravit?) Ipse 
autem vir doctissimus talia- a lenarum et in comoediis 
et in vita praeceptis aliena non fuisse pro certo habet, 
praesertim cum in Luciani meretricum dialogis idem fere 
meretrix filiam doceat (VII, 4): xoi votovroig (sc. ov 
ZtGYvU Hog eigvác £yovot) gvyxadevósu óeosi; — 
udiuota, ( $oyartQ* OUtOL uévroL x«i zcAeLova Oi0óa- 
05. Oi xGÀoL Ó& a)vÓ uóvov xaÀoi Sélovouv 
£ivat. Cum autem alia quoque praecepta ex comoediis 
in Artem amatoriam fluxisse constet — quod per Ale- 
xandrinos poetas factum esse mihi quidem Leo?) per- 
suasit — sane hoc est concedendum. 

Sed postquam huic praecepto ita maiorem vim ad- 


1) ef. Gollnisch, Quaestiones elegiaeae. Diss. Vratisl. 1905 
pag. 66 sq. 

2) ef. Heinemann, Epistulae amatoriae quomodo cohae- 
reant eum elegiis Alexandrinis. Argentorati 1910 pag. 86sqq. 

3) cf. Leo, Plaut. Forsch.? pag. 146 sqq. 

didit, ut fieri posse affirmaret, ut cultissimus virorum 
fur esset (vv. 441—452), etiam aliud Ovidius adicit (vv. 
453—466)!.  Puellas enim monet, ut ex alterius quere- 
lis viros fallaces timere discant (v. 455): ,discite ab 
alterius vestris timuisse querelis: ianua fallaci ne 
sit aperta viro!^ Hoc praeceptum Ovidius formavisse 
mihi videtur ex similibus adhortationibus, quae in elegiis 
inveniuntur. Simili enim modo Propertius puellas ad- 
hortatur, ut a viris desertae ex suo ipsius malo dis- 
cant (II, 21, 15sq.): ,ah nimium faciles aurem praebere 
puellae, discite desertae non temere esse bonae* 
(cf. II, 28, 28 credet et illa suo docta puella malo), 
sed etiam ex alterius malo Propertius amicum discere 
iubet (ILL, 11, 8): ,tu nunc exemplo disce timere 
meo*, 


vv. 461—498. 

Iam puellam, cum in publicum prodierit, ab iuvene 
aliquo amari fingendum est. luvenibus autem in primo 
Artis libro poeta suasit, ut priusquam puellam ipsam 
alloquerentur, epistulam ad eam scriberent. Puellis igi- 
tur, cum ille novus amator epistulam scripserit, hoc loco 
praecipit, qua ratione epistulam ad amatorem rescribant. 

Haec autem praecepta illis, quibus iuvenes in primo 
Artis libro (vv. 437—480) instruxit, respondent. lisdem 
etiam verbis, quibus in primo libro de epistulis praeci- 
pere incipiens iuvenibus imperat, ut ,cera vadum temp- 
tet rasis infusa tabellis* (v. 437), tertio in libro uti- 


1) In versu 454 codices habent ,j4 multis", quae verba 
sensum omnino non praebent. Conicit Merkelius ,armillis*, 
ut illa sententia, qua Ovidius in antecedentibus versibus pro- 
nuntiat fieri posse, ut cultissimus virorum fur sit, continuetur. 
Quam ad sententiam non bene quadrant exempla Thesei atque 
Demophoontis, qui feminas deseruerunt. Quare lepidissimam 
Ehwaldii coniecturam sequor: ,,a! multi". Sie enim Ovidi 
verba ad viros fallaces pertinent, ad quos etiam exempla The- 
sei atque Demophoontis spectant. 


tur, ut huius partis praecepta instituat (v. 469): ,verba 
vadum temptent abiegnis scripta tabellis^ Cum 
iuvenibus commendet, ut blanditias atque ficta amantum 
verba scribant (v. 439sq.: ,blanditias ferat illa tuas 
imitataque amantum verba, nec exiguas, quisquis 
es, adde preces*, puellas, quod praeceptum illi respondet, 
monet, ut ex epistulis exquirant, utrum iuvenis inania 
verba fingat an ex animo roget (v. 471sq.): ,inspice, 
quodque leges, ex ipsis collige verbis fingat an ex 
animo sollicitusque roget^ Quod autem puellas 
rescribere iubet (v. 475sq.): ,sed neque te facilem iuveni 
promitte roganti nec tamen e duro, quod petit ille, nega! 
fac timeat speretque simul!^ non ex illa primi libri 
parte fluxit, sed ex notissima elegiacorum sententia na- 
tum est, quam Ovidius ipse in Amorum carmine his 
verbis reddit (IL, 19, 5): ,speremus pariter, pariter 
metuamus amantes* Hanc enim sententiam poeta 
in usum puellarum convertit. Sed alia praecepta, quae 
in primo Artis libro iuvenibus dedit, hic in puellas 
transfert. Ibi enim iuvenes adhortatus est, ut consueta 
verba scriberent (v. 467 sq.): ,sit tibi credibilis sermo 
consuetaque verba, blanda tamen, praesens ut vi- 
deare loqui*, quod tertio in libro puellis quoque com- 
mendat (v. 4/9sq.): ,imunda sed e medio consuetaque 
verba, puellae, scribite: sermonis publica forma 
placet^. Iuvenibus, priusquam epistulam scriberent, ut 
ceram polirent, suasit (II, 395sq.): ,et quotiens scribes, 
totas prius ipse tabellas inspice: plus multae, quam 
sibi missa, legunt^ id quod puellas facere iubet his 
verbis (v. 495sq.): ,nec nisi deletis tutum rescribere ceris, 
ne teneat geminas una tabella manus*. 


vv. 499 —524. 

Sequenti autem parte puellis imperat, ne iram in 
vultu habeant neve fastidiosae aut maestae videantur. 
Sed hac in parte id agi, ut amator a puella alliciatur. 

ex ipsius poetae verbis concludere possumus. Ovidius 
enim ipse haec praecepta ad amorum prolusionem, ut 
ita dicam, spectare pronuntiat (v. 515): ,sic ubi prolu- 
sit, rudibus puer ille relictis spicula de pharetra promit 
acuta sua^. Altero etiam loco puellis amatorem alli- 
ciendum esse aperte atque dilucide dicit (v. 510): ,comi- 
bus est oculis alliciendus amor* Rem ita se habere 
ea quoque ex re cognoscitur, quod nonnulla huius partis 
verba respiciunt ad primi Artis libri locum, ubi id spec- 
tat poeta, ut iuvenis alliciat puellam. Iuvenes enim, ut 
praeter epistulas etiam facie animum puellae commoveant, 
unaquaque occasione in conspectum puellae se conferre 
et eam respicere iubet (v. 499sq.): ,illam respicias, 
illam mirere licebit, multa supercilio, multa loquare 
notis^ cui respondet, quod hoc loco puellis suadet his 
verbis (v. 513sq.): spectantem specta, ridenti mollia 
ride! innuet: acceptas tu quoque redde notas*. 
Quae verba ad nihil aliud nisi ad amorum prolusionem 
mihi spectare videntur.  Perapte igitur haec pars ad 
antecedentem se applicat. Fingendum enim est puellam 
praeceptis poetae obsecutam ad iuvenem  rescripsisse. 
Nune vero, cum sit tempus cum amatore ipso congre- 
diendi, puella instruitur, quibus moribus amator allicien- 
dus sit. 

Sed ut tale quid hoc in amoris statu doceret, altero 
primi Artis libri praecepto, in quo item de puella alli- 
cienda agitur, Ovidius incitatus est. In fine enim primi 
Artis libri iuvenes adhortatur Ovidius, ut priores preci- 
bus puellam adeant, quas preces comiter excipere 
puellas deceat (v. 709sq.): ,vir prior accedat, vir verba 
precantia dicat: excipiat blandas comiter illa pre- 
ces*, Qua re poeta certe adductus est, ut hoc loco, ubi 
qua ratione iuvenis puellae capiendus sit docet, puellis 
amatorem comibus oculis alliciendum esse diceret (v.510): 
,comibus est oculis alliciendus amor* Praeterea 
illo primi libri loco iuvenibus suadet, ut pedem referant, 

si puella precibus fastidiosa reddatur (v. (15sq.): ,si 
tamen a precibus tumidos accedere fastus sen- 
seris, incepto parce referque pedem*. Quod praecep- 
tum tertio in libro poetae ante oculos versatur, cum 
puellis, ne iuvenem deterreant, fastum evitandum esse 
docet his verbis (v. 509sq.): ,nec minus in vultu dam- 
nosa superbia vestro .. . odimus immodiocos (experto 
credite!) fastus: saepe tacens odii semina vultus habet*. 

Sed amplificat poeta hanc doctrinam ita, ut puellis 
iram!) quoque atque maestitiam idoneam non esse do- 
ceat, quibus puellae amatorem alliciant. 


vv. 525—516. 

Iam puella cum amatore ipso congressa admonenda 
est, qua ratione amatorem, ut eum sibi assuescat, trac- 
tare debeat. Ac primum poeta puellas docet non ab 
omnibus amatoribus munera postulanda esse, sed quem ad 
usum quisque aptus sit, inquirendum esse (vv. 525—554). 

Ut hoc praeceptum Arti insereret, certe poeta ele- 
giacorum argumento illo incitatus est, quo poetae, quia 
carmina nihil contra munera divitis apud puellas agunt, 
de avaritia puellarum conqueruntur (cf. Tib. IT, 3, 49 sqq... 
1I,.4, 13sqq;;- Prop. IL, 16,11 sq. LIE S15: OS ms 
III, 8; a. a. L 418sqq). "Tibulli quoque exemplar Ovi- 
dium adducere poterat, qui in illo carmine, ubi Priapum 


1) Illud autem de ira praeceptum, quo puellas tamquam 
irae remedium speculum adhibere iubet, quod iterum exemplo 
Palladis, quae, cum in aqua tibia vultum tumere videat, tibiam 
abieit, illustrat, Heinemannus (l.l. p. 46sqq.) eum Philostrati 
epistulis 24 (54) et 25 (55) comparat. Aliis philosophorum at- 
que rhetorum locis in comparationem vocatis (conferas imprimis 
Plut. de coh. ira 456b) utrumque Ovidium et Philostratum ex 
rhetorum libris, qui ad sermones philosophorum spectent, pen- 
dere putat vir doctissimus. Hoc dietum ad Sotionem, Ovidi 
aequalem, referendum esse opinatur Rabbow (Antike Schriften 
zur Seelenheilung pag. 77). — Videmus igitur Ovidium illud 
primi libri praeceptum aliis quoque sententiis exornavisse. 

Maratho artem amandi praecipientem facit (I, 4), munera 
ab amatoribus poscenda non esse iam docuerat. Ovi- 
dium enim cum Tibuli carmen memoria tenuisse, tum 
ex elegiacorum argumento illo, quod suo more in Amo- 
rum carmine leviter variat, pendere videbimus. Cum 
enim elegiarum poetae puellas omnino vituperent, quod 
munera ab amatoribus postulent, Ovidius in carmine 
Amorum (I, 10), postquam hoc argumento usus avaritiam 
puellae obiurgavit, rem ita variat, ut scribat non tam 
indignum esse a divite praemia posci, sed a poetis nihil 
nisi carmina poscenda esse; nam omnino ,quod quis 
habet, dominae conferat omne suae^ (v. 58) 
Quam ad sententiam poeta hoc Artis loco respicit, cum 
puellas inspicere iubet, quem ad usum quisque aptus sit 
(v. 529 sq.): ,vos quoque, de nobis quem quisque erit 
aptus ad usum, inspicite et certo ponite quemque 
loco*.  Utillo in carmine a divite munera posci indignum 
non esse (v. 53sq. nec tamen indignumst a divite 
praemia posci: munera poscenti quod dare possit, 
habet), sed a poetis carmina tantum, quae famam parent, 
exspectanda esse dicit (v. 59sq. est quoque carmini- 
bus meritas celebrare puellas: dos mea! quam 
volui, nota fit arte mea ... carmina quam tribuent, 
fama perennis erit), sic hoc quoque Artis loco idem 
omnibus puellis commendat his verbis (v. 531sqq.: 
munera det dives; ius qui profitebitur, adsit; ... 
carmina qui facimus, mittamus carmina tantum 
... nos facimus placitae late praeconia forniae*. 
Sed Tibulli quoque carmen Ovidium in animo habuisse 
ea ex re elucere mihi videtur, quod hoo loco multis verbis 
puellas orat, ut praecipue poetis faciles sint (v. 54 sq.): 
,vatibus Aeoniis faciles estote, puellae: numen inest illis, 
Pieridesque favent^, quos Tibullus quoque illo loco, quo 
munera poscenda non esse docet, multis versibus lauda- 
verat (v.61sq.): ,Pieridas, pueri, doctos et amate poetas, 
aurea nec superent munera Pieridas*. 
QE 

Cum tamen Ovidius hic etiamnunc in ea parte prae- 
ceptorum versetur, qua prima amoris tempora tractat, 
generale illud praeceptum ita commutat, ut certe initio 
munera poscere puellas vetet, ne amatorem, priusquam 
sibi assueverint, deterreant (v. 553 sq.): ,,dissimulate tamen 
nec prima fronte rapaces este: novus viso casse 
resistet amans*. Qua tamen in re iterum praecepto uti- 
iur quod iam in Amorum carmine, ubi lena puellam 
malis praeceptis instruit, scripserat (L 8, 69sq): ,par- 
cius exigito pretium, dum retia tendis, ne fu- 
giant; captos legibus ure tuis! 


Accedit aliud praeceptum: poeta puellis suadet, ut 
rationem habeant diversarum amatorum aetatum, nam 
(v. 557sq.): ,nec stabilis animos annis viridemque 
iuventam ut capias, idem limes agendus erit* 
(vv. 555—516). Quod praeceptum sine dubio ex primo 
Artis libro natum est, ubi iuvenibus quoque praecipit 
Ovidius, ut rationem capiendi diversis puellarum annis 
accommodent (v. 765): ,nec tibi conveniet cunctos 
modus unus ad annos*. 

Hoc autem praeceptum poeta in tertio libro ita 
illustrat, ut iuvenem, qui primum in castra Amoris ve- 
nerit, longe aliter puellis tractandum esse atque veterem 
militem demonstret.  Discrimen inter amorem iuvenis 
atque veteris militis exstare elegiaci saepe commemorant. 
Propertius iam, qui suum amorem cum iuvenis amore 
comparat, iuvenis amorem opponit seriori amori (II, 
4, 3sqq.): ,at veluti primo taurus detrectat aratra, post 
venit assueto mollis ad arva iugo, sic primo iuvenes 
trepidant in amore feroces, dehinc domiti post haec 
aequa et iniqua ferunt*^ Ut taurus iugum sic iuve- 
nis rudis atque inexpertus amorem detrectare studet, cum 
postea aequa iniqua ferat. Idem fere discrimen inter 
iuvenis atque veteris militis amorem legimus apud Ovi- 
dium, etsi ea in re discrepat a Propertio, quod hic iuve- 

nem initio amorem omnino aegre ferre dicit!) Ovidius 
autem affirmat perfacile fieri posse, ut iuvenis ad aliam 
puellam se convertat. Puellis enim suadet Ovidius, ut 
iuvenem primo amore inflammatum tueantur atque sibi 
assuescant (nam in his educandis puellis quoque usui est, 
quod iuvenibus in fine secundi libri affirmaverat (v. 
101sq.): ,at Venerem quicumque voles adtingere seram, 
si modo duraris, praemia digna feres, cum vetus ama- 
tor, qui in amore expertus est, aequa iniqua ferat (v. 
559sqq.: ,hic rudis et castris nunc primum notus 
Amoris... te solam norit, tibi semper inhaereat uni: 
cingendast altis saepibus ista seges ... ille vetus 
miles sensim et sapienter amabit . . . hic fera com- 
posita vulnera mente feret*. 


vv. 511—610. 

Iam puella amatorem, cum illum apta ratione trac- 
taret, sibi assuevit atque conciliavit. Nune poeta eam 
docet, quomodo amor iuvenis retineri possit. Poeta igi- 
tur puellam, ut amor iuvenis incitetur neve oblanguescat, 
nonnunquam iuveni repulsam affere et coram amatore 
timorem custodiae fictae simulare iubet. 

Quod praeceptum item ex carmine Amorum deri- 
vatum est, ubi poeta pertractat, quod iam in Philodemi 
epigrammatibus invenimus ita dicentis (A. P. XII, 173, 5): 
o? y&o ?vroiua BovAouai:, GÀAG zo96 mv 10 
qvÀaccóutvov (cf. Pauli Silentarii epigramma A. P. 
V,918 4$ó) AaSeiv qvAaxwv ve rravaygéa xav90v. dAEot: 
qoo OÓ cuqadiov Aéxrge uslugoórega) Hac enim 
sententia Ovidius Tibullum auctorem secutus?) qui illud 


1) Hane quoque sententiam apud Ovidium invenimus, qui 
Phaedram ad Hippolytum scribentem facit (ep. IV, 21sqq.J): 
»Scilicet ut teneros laedunt iuga prima iuvencos, frenaque vix 
patitur de grege captus equus, sie male vixque subit pri- 
mos rude pectus amores, sarcinaque haec animo non sedet 
apta meo*. 

2) ef. Pohlenz, Progr. Gott. 1913 p. 11. 

duri viri argumentum in contrarium commutans a viro 
incauto petit, ut puellam, ne peccet, custodiat, in Amo- 
rum carmine (IL, 19) ita utitur, ut virum stultum oret, 
ut sibi saltem puellam custodiat, nam ,quod 
licet, ingratumst; quod non licet, acrius urit ... 
et faciat voto rara repulsa locum* (v.3sqq.. Quod car- 
men Ovidius hoc Artis loco sequitur et quod illo in 
carmine a stulto viro petiverat, hic omnibus puellis com- 
mendat (v. 579sq.): ,quod datur ex facili, longum 
male nutrit amorem: miscendast laetis rara repulsa 
iocis. Singulae quoque artes, quibus amorem iuvenis 
incitare puellas docet, magnam partem ex illo Amorum 
carmine manaverunt. Ibi stulti viri puellae commendavit, 
ut, si amorem suum retinere vellet, saepe se excluderet 
(v. 20sqq.): ,saepe rogata nega et sine me ante 
tuos proiectum in limine postis longa pruinosa 
frigora nocte pati! sic mihi durat amor longosque ado- 
lescit in annos^, quod hoc loco in usum omnium puella- 
rum convertit his verbis (v. 581sq.): ,ante fores iaceat, 
"crudelis ianua! dicat multaque summisse, multa 
minanter agat!^ Illa autem adhortatio, qua puellas in- 
iuria quoque amatorem incitare iubet (v.597sq.): ,quam- 
libet extinctos iniuria suscitat ignes; en ego con- 
fiteor: non nisi laesus amo* respicit ad id, quod 
illo in carmine Corinnae laudi dat his verbis (v. 8sqq.): 
,nil ego, quod nullo tempore laedat, amo. viderat 
hoc in me vitium versuta Corinna . .. a! quotiens 
finxit culpam, quantumque licebat insonti, speciem 
praebuit esse nocens*. Sed addit quoque praecep- 
tum, quod non ex illo de stulto viro carmine natum est, 
sed ex alio Amorum carmine in Artem manavit; nam 
in carmine I, 8 lena, quam poeta puellam malis prae- 
ceptis instruentem facit, iam docet rivalem puellae fin- 
gendum esse, ut amor iuvenis longius duret (v. 95sq.): 
,ne securus amet nullo rivale, caveto: non bene, si 
tollas proelia, durat amor^ quod praeceptum hoc 

Artis loco iterat Ovidius (v. 593sq.): postmodo riva- 
lem partitaque foedera lecti sentiat! has artes tolle: 
senescit amor^ Quod autem a stulto viro petit, ut 
sibi saltem puellam custodiat o? yàp Prou fovAouot, 
QÀÀG zt090 rràv vÓ qwAecoÓutvov!) et quod in alio 
quoque carmine duro viro, qui puellam nimis severe cu- 
stodit, affirmat, cum puellam, quae custoditur, magis 
etiam amari enuntiat (ITI, 4, 29sqq.): ,non probra fit, 
quam vir servat, sed adultera cara: ipse timor pretium 
corpore maius habet . . . sola placet, 'timeo' dicere 
siqua potest^ id hoc Artis loco ita in commodum 
puellarum vertit, ut puellas coram amatore custodiam 
duri viri aut servi fingere atque timere iubeat (v. 601 sqq.): 
incitat et ficti tristis custodia servi et nimium duri cura 
molesta viri .. . ut sis liberior Thaide, finge me- 
tus! Postremum quoque huius partis iussum, quo puel- 
las, ut timori securam Venerem admisceant, monet (v. 
609): ,admiscenda tamen Venus est secura ti- 
mori*4 ex carmine illo, quo stultum virum adhortatur, 
natum est; nam quod ibi Corinnae laudi tribuerat, hoc 
Artis loco omnibus puellis faciendum esse dicit (v. 15sq.: 
sic ubi vexarat tepidosque refoverat ignis, rursus erat 
votis comis et apta meis). 


vv. 611—666. 

Stulti viri irrisio, quam Ovidius in Amoribus (IL, 19) 
profert, nil est nisi variatio argumenti usitatissimi, quo 
amator puellam a servo vel duro marito custodiri queri- 
tur (am. IL, 2; IL, 3; III, 4. Qua re factum esse mihi 
videtur, ut poeta, postquam in antecedenti parte illam 
stulti viri adhortationem in usum puellarum convertit, 
nune ad eas puellas docendas transiret, quae a servo aut 
duro viro custodiuntur. Poetam enim hoc argumento 
adductum esse, ut hanc partem adderet, ea ex re elucet, 
quod initio huius partis ipsius de duro viro carmen me- 


1) ef. Philodemum A.P. XII, 173. 

moria tenet. llla enim sententia, qua liberam puellam 
iniuria custodiri pronuntiat (v. 615sq): ,te quoque 
servari, modo quam vindicta redemit, quis ferat? 
ut fallas, ad mea sacra veni^ ex illo carmine orta est, 
ubi his verbis cum duro viro conqueritur (v. 33): ,nec 
tamen ingenuam ius est servare puellam* Ut 
autem illo in carmine puellam, quamquam custoditur, 
virum decepturam esse exemplo Argi decepti demonstrat 
(v. 198q.): ,centum fronte oculos, centum cervice gere- 
bat Árgus: et hos unus saepe fefellit Amor*^, sic 
hoc Artis loco Argi quoque exemplum repetit, ut puellis 
spem viri decipiendi iniciat (v. 617sq.) ,tot licet ob- 
servent, adsit modo certa voluntas quot fuerant 
Argo lumina, verba dabis*. 

Hoc autem praeceptum, quod puellas a servo aut 
duro viro custoditas docet, quibus artibus virum aut ser- 
vum decipere possint, persaepe in elegiis invenimus. 
Quo pacto custodes falleret, iam "Tibullus se Deliae 
praecepisse gloriatur (L, 6, 9sq.): ,ipse miser docui, quo 
posset ludere pacto custodes*, quod his verbis docuerat 
(L 2, 15sqq.): ,tu quoque ne timide custodes, Delia, falle. 
audendum est: fortes adiuvat ipsa Venus . . . illa docet 
molli furtim derepere lecto, illa pedem nullo ponere posse 
sono*, Quos Tibulli versus Ovidius ante oculos habebat, 
cum Elegiam ipsam in certamine illo, quod cum 'Tra- 
goedia habet (am. III, 1) dicentem faceret (v. 49sqq.): 
».per me decepto didicit custode Corinna liminis ad- 
stricti sollicitare fidem delabique toro tunica velata so- 
luta atque inpercussos nocte movere pedes^. Ovidius ipse 
Tibullum hoec iam docuisse in altero Tristium libro dicit, 
ut Augusto se non unum artem amandi scripsisse demon- 
stret (v. 4498sq.): ,fallere , custodes idem (sc. Tibullus) 
docuisse fatetur seque sua miserum nunc ait arte premi*. 

Multis autem exemplis undique allatis Ovidius 
puellis ostendit, quibus artibus virum aut servum deci- 
pere possint. Ac primum puellis praecipit, quo modo 


epistulam furtim ad amatorem mittere possint; puellis 
enim suadet, ut conscia epistulam in sinu occultam ad 
amatorem portet (v. 021sq.): ,conscia cum possit scriptas 
portare tabellas, quas tegat in tepido fascia lata 
sinu*, Hoc modo iam Tibullus Phrynam, lenam illam, 
epistulas rivalis alicuius ad puellam suam tulisse arbi- 
tratur (IL, 6, 45sq.): ,lena necat miserum Phryne furtim- 
que tabellas occulto portans itque reditque sinu*^ 
et Ovidius Elegiam ipsam in illo cum "Tragoedia certa- 
mine se hoc docuisse dicentem facit (III, 1, 55sq.): quin 
ego me memiri, dum custos saevus abiret, ancillae 
missam delituisse sinu^ Illa quoque praecepta, qui- 
bus deinde poeta, quomodo puellae cum amatore ipso 
congrediantur, docet, ex elegiacorum carminibus, ubi si- 
milia inveniuntur, manaverunt. 'lheatra enim et Isidis 
templum, quae hoc loco puellis commendat his verbis 
(v. 633sq.): ,quid faciat custos, cum sint tot in urbe 
theatra ... cum sedeat Phariae sistris operata 
iuvencae^ ipse eadem de causa commemoraverat in 
Amorum carmine, ubi servum, qui puellam custodit, 
docet, qua ratione apud puellam gratiam inire possit 
(IL 2, 25sq.): ,nec tu, linigeram fieri quid possit ad 
Isim, quaesieris nec tu curva theatra time*. 'Tem- 
plum etiam Bonae Deae idoneum esse, quo puellae fur- 
tim amatorem conveniant (v. 63/7sq. cum fuget a templis 
oculos Bona Diva virorum, praeterquam siquos 
illa venire iubet), Tibullus iam commemoraverat (I, 
6, 21sqq.): exibit quam saepe, time, seu visere dicet 
sacra Bonae maribus non adeunda Deae. at mihi si 
credas, illam sequar unus ad aras^  Amicam quo- 
que aegrotare simulantem, quam cum amatore puellas 
adire iubet (v. 641sq.): ,cum, quotiens opus est, fallax 
aegrotet amica et cedat lecto quamlibet aegra suo" 
hoc loco repetit ex carmine II, 2, ubi servum ex 
puella quaerere vetat, quid apud amicam aegrotam faciat 
(v. 21sq): ,ibit ad adfectam, quae non langue- 


bit, amicam: visat, et indiciis aegra sit illa tuis&. Haec 
denique praecepta, quae puellas servo custodienti mero 
somnum parare (v. 645 fallitur et multo custodis cura 
Lyaeo) aut muneribus custodem corrumpere iubent (v. 
651sq. quid iuvat ambages praeceptaque parva movere, 
cum minimo custos munere possit emi?) orta sunt ex 
elegiacorum carminibus, in quibus saepe haec inveniuntur 
(Tib. I, 6, 27 saepe mero somnum peperi tibi —. Tib. II, 
4, 383 sed pretium si grande feras, custodia victa est). 


Praeceptum, quod sequitur (vv. 659—666), per se 
ipsum non pertinet ad hanc partem, in qua de custode 
decipiendo agitur, sed Ovidius, qui ipse hoc non ignora- 
bat, ita praeceptum instituit atque exornat, ut tamquam 
appendicis loco huic parti addatur. Hac enim in parte 
poeta inter alia praecepta, ut vidimus, puellas lectum 
amicae, quae se aegrotare simulet, adire iubet (v. 641 sq.). 
Quod ad praeceptum poeta respicit, cum in fine huius 
partis puellas admonet, ne amicis nimis credant. Poeta 
enim dilucide atque aperte puellas ad illud praeceptum 
revocat his verbis (v. 663sq.): ,haec quoque, quae prae- 
bet lectum studiosa locumque, crede mihi, mecum non 
semel illa fuit^ Hoc autem praeceptum, quo amicas 
metuendas esse docet, poeta ab iuvenibus (L, 739—754) 
in puellas transfert, ut ipse initio horum versuum dicit 
(v. 659sq.: ,questus eram, memini, metuendos esse so- 
dales: non tangit solos ista querela viros. 


vv. 661—490. 

Illa autem adhortatione, qua puellas cavere iusserat, 
ne amica furtim cum ipsius amatore consuesceret, poeta 
adducitur, ut hac in parte puellas doceat, quibus artibus 
iuvenem ipsum ab aemula removere atque amorem eius 
sibi servare possint. Puellas igitur monet, ut efficiant, 
ut iuvenis se ab illis amari credat (v. 673sq.): ,effi- 
cite (et facilest), ut nos credamus amari: prona 

venit cupidis in sua vota fides*. Hoc autem plurimum 
valere, quo amator magis puellam amet, in illo Amorum 
carmine, ubi lena puellam praeceptis instruit, iam legi- 
mus (L, 8, 71): ,nec nocuit simulatus amor; sine, cre- 
dat amari*. Iuvenes quoque in primo Artis libro amo- 
ris puellae conciliandi causa adhortatus est, ut se amore 
puellae ardere simularent, et illo quoque loco credi dif- 
ficle esse negavit (v. 611sqq.: ,est tibi agendus 
amans imitandaque vulnera verbis: haec tibi quaeratur 
qualibet arte fides! nec credi labor est: sibi quaeque 
videtur amanda*. Hoc igitur praeceptum aliis locis iam 
adhibitum hoc Artis loco repetit; sed addit etiam aliud, 
quo amator ab aemula retineri possit. Docet enim 
puellis se aemulatione torqueri fingendum esse. Quod 
praeceptum ex illa secundi libri parte (vv. 425—492) 
natum est, ubi iuvenes aemula fingenda aemulationem 
puellae incitare iubet (v. 445sqq.): ,fac timeat de te 
tepidamque recalface mentem . .. o quater et quotiens 
numero conprendere nor est felicem, de quo laesa 
puella dolet*^. Hoc enim praeceptum iuvenibus datum 
hoc loco ita in usum puellarum convertit, ut puellas ip- 
sas, ut amorem iuvenis incitent, se aemulatione torqueri 
fingere et de aemula ficta dolere iubeat (v. 671): ,acce- 
dant lacrimae dolor et de paelice fictus* Quod 
enim iuvenes aemula fingenda assequi docet, ut puella 
de aemula doleat (v.451sqq.): ,ille ego sim, cuius laniet 
furiosa capillos; ille ego sim, teneras cui petat ungue 
genas, quem videat lacrimans, quem ktorvis 
spectet ocellis, quo sine non possit vivere, posse ve- 
lit id tertio in libro puellas simulare atque fingere iubet 
(v. 675sqq.): spectet amabilius iuvenem et suspiret 
ab imo femina, tam sero cur veniatque roget; accedant 
lacrimae dolor et de paelice fictus, et laniet digitis 
illius ora suis* Amor igitur puellarum ita incitatur 
(in ID, ut earum aemulationem excites, amor iuvenum (in 
III) ita, ut puella ipsa se aemulatione torqueri fingat. 

Quod autem in sequentibus versibus (v. 683sqq.) 
suadet, ne puellae audita paelice mentis inopes sint, 
nullam aliam ob rem adnectitur nisi quod fabulam Ce- 
phali atque Procridis narrare vult Ovidius. Explicatur 
enim hac fabula, quantum noceatur puellae, si quae fando 
de aemula audiverit, statim credat. PDeflectere autem 
Ovidium ab instituta via ea res declarat, quod hoc loco 
(v. 683sqq.) de iniuria, qua vere mulier se affectam esse 
putat, in versibus, qui antecedunt (v. 673sqq. de ficta 
iniv"ia cogitat. 


vv. 14 —808. 

Cephali atque Procridis fabula multis verbis enar- 
rata poeta, ut Artem suam ad exitum quendam perdu- 
cat, duo addit praecepta, quae inter se cohaerere fingit. 
Praecipit enim, quid puellis in convivio (vv. 747—168) 
et in concubitu (vv. 169—808) faciendum sit. Ut enim 
ultimo secundi libri loco praecepta in usum Veneris 
spectantia tamquam finem, quo hic tendit amor, posuerat 
(vv. 003—732), sic hoc quoque in libro puellarum insti- 
tutionem eiusmodi praeceptis concludit. Priusquam autem 
ad haec praecepta accedit poeta, nonnulla praefatur de 
convivio, ad quod illa praecepta in usu Veneris obser- 
vanda perbene, ut ex versibus 768. 9 cognoscimus, ad- 
dit. His enim de convivio praeceptis poeta transitum 
sibi parat ad illa praecepta ad usum Veneris pertinentia, 
quibus perapte finem docendi facit. 

Ipsa autem de convivio praecepta (vv. (417—168) 
respondent magna ex parte ilis, quae in primo Artis 
libro. (vv. 229—252; vv. 525—606) iuvenibus dederat. 
luvenibus enim suasit, ne lucernae, quae vitia puellarum 
occulit, nimis crederent (v. 245sqq.): ,hic tu fallaci ni- 
mium ne crede lucernae . . . nocte latent mendae, 
vitioque ignoscitur omni, horaque formosam quam- 
libet illa facit^, quod tertio in libro ita in commodum 
puellarum conformat, ut puellas sero admodum ad con- 

vivium ire iubeat, ut lucernae lumen vitia corporis occu- 
lat (v. 75lsqq.): ,sera veni positaque decens incede lu- 
cerna ... etsi turpis eris, formosa videbere potis, 
et latebras vitiis nox dabit ipsa tuis^. Aliud autem 
praeceptum ab iuvenibus in puellas transfert; ibi enim 
iuvenes tantum vini bibere, ut animus atque pedes offi- 
cium non praestarent, vetuit (v. 589sq.): ,certa tibi a 
nobis dabitur mensura bibendi: officium praestent 
mensque pedesque suum^, idem praeceptum hoc loco 
puellis dat his verbis (v. 761sqq.): ,aptius est deceatque 
magis potare puellas ... hoc quoque, qua patiens caput 
est, animusque pedesque constant". 

Novam Graecorum comoediam iam similia praecepta, 
quae ad convivium spectant, praebvisse et Ovidium hoc 
Artis loco ex illis comoediae praeceptis pendere Hoel- 
zerus!) demonstrat. Affert enim Luciani meretricum 
dialogorum?) locum, quo mater filiae ita de convivio 
praecepta dat, ut filiae exemplum amicae ad imitandum 
proponat (VL 3): qv» Oé zrore xai aztéA9y imi Ósimvov 

yv&Sovc, zziveu Ó& qoéua, ov yavÓov, GÀÀ  avazavouérr. 
Qui locus perapte cum hoc Ovidi praecepto comparatur 
(v. 755sqq.): ,carpe cibos digitis: est quiddam ge- 
stus edendi; ora nec inmunda tota perungue 
manu; neve domi praesume dapes, sed desine citra, 
quam capis: es paulo, quam potes esse, minus". 


1) ef. Hoelzer, De poesie amatoria a comicis Atticis exculta. 
ab elegiacis imitatione expressa. Diss. Marp. 1899 pag. 84sq. 

2) De cognatione Luciani meretrieum dialogorum et co- 
moediae conferas ea, quae Leo, Plaut. Forsch.? pag. 1408qq. 
exposuit. 

Versus 169—808 autem, quibus poeta puellas de 
concubitu instruit, ultimae secundi libri parti (vv. 103 
— 132) respondere supra iam commemoravimus. Sed 
poeta, cum haec scriberet, aliud quoque praeceptum iu- 
venibus datum in animo habebat, cui haec praecepta in 
usu Veneris observanda accommodavit. Iuvenes enim in 
secundo Artis libro se ipsos cognoscere iussit, ut virtu- 
tum atque vitiorum suorum rationem habere possent (v. 
501sqq.: ,qui sibi notus erit, solus sapienter amabit 
atque opus ad vires exiget omne suas. cui faciem na- 
tura dedit, spectetur ab illa . . .4 — Quod ad praecep- 
tum poeta respicit, cum puellas hac in parte se ipsas 
cognoscere iubet, ut ad virtutes atque vitia corporis cer- 
tos modos eligant (v. 771sqq.): ,nota sibi sint quae- 
que: modos a corpore certos sumite; non omnis una 
figura decet. quae facie praesignis erit, resupina 
iaceto ...^ quod multis exemplis confirmat. Alia autem 
praecepta eadem sunt, quibus iuvenes iam illo secundi 
libri loco instruxerat (III, 793sq. sentiat ex imis Vene- 
rem resoluta medullis femina, et ex aequo res iuvet 
illa duos —. IL 727sq. ad metam properate simul! 
tum plena voluptas, cum pariter victi femina virque 
iacent; IIL, 795sq. nec blandae voces iucundaque mur- 
mura cessent, nec taceant mediis inproba verba 
iocis 4. II, 723sq. accedent questus, accedet amabile 
murmur et dulces gemitus aptaque verba ioco). 
Illud quoque praeceptum, quo puellas non totas fenestras 
aperire iubet (v. 807sq.): ,nec lucem in thalamos totis 
admitte fenestris: aptius in vestro corpore multa latent", 
ex elegia natum (am. I, 5) hoc loco ex secundo libro 
repetit, ubi dixerat (v. 619sq.): ,et si non tenebras, at 


quiddam nubis opacae quaerimus atque aliquid luce 
patente minus*, 


Singulis praeceptis perlustratis disputationem totius 
partis (vv. 381—808) ad finem adducamus. Hac igitur 


in parte, qua puellas docet, quomodo amator tractandus 
sit, poeta puellam per totum amorem comitatur: praeci- 
pere enim exorditur, ubi amatorem invenire possint, at- 
que eontinuo praeceptorum progressu puellas paulatim 
eo perducit, ut quam diutissime amatorem retineant. 
Poeta ita praecepta instituit, ut gradatim usque ad sum- 
mum se excipiant; persaepe tamen etiam, ubi talis sen- 
tentiarum progressus non exstat, altero praecepto addu- 
citur, ut alterum scribat. Qua re observata singula prae- 
cepta aptissime inter se coniuncta esse vidimus. "Totam 
autem hanc partem poeta ad certam dispositionem com- 
posuit: illa enim priorum librorum dispositione usus est, 
quam ipse initio primi libri (vv. 35—40) indicavit. Prio- 
ribus autem in libris poeta ita praecepta digerit, ut pri- 
mum doceat, quomodo iuvenes, quod amare velint, inve- 
niant (— IL, 41—262), deinde quomodo puella capienda 
sit (— I, 263—772), denique quomodo puella tractanda 
sit, ut amor eius longius duret (— II). Cui dispositioni 
hanc tertii libri partem. accommodavit Ovidius; primum 
enim poeta docet, ubi amatorem invenire puellae possint 
(vv. 381—432), deinde puellis praecipit, quomodo amator 
allieiendus sit (vv. 433—576), postremo puellis ostendit, 
quomodo amator tractandus sit, ut amor eius longius 
duret. Utroque etiam loco, in fine secundi atque tertii 
libri, poeta institutionem iisdem praeceptis, quae in usum 
Veneris spectant, concludit (vv. 571—808). 

Praecepta quoque ipsa, quibus puellas instruit, mag- 
nam partem ex praeceptis iuvenibus datis ita sunt nata, 
ut poeta puellis aut det praecepta, quae illis respondent, 
aut praecepta iuvenibus data in puellas transferat. Cetera 
autem praecepta ex elegiacorum argumentis atque sen- 
tentiis hausit Ovidius, quae hac in parte in usum puel- 
larum commutavit !). 


Poeta igitur tertio in libro eandem dispositionem, 


1) eonfer tabulam in pagina 50 additam. 

qua in prioribus Artis libris componendis usus erat, se- 
quitur. Sed praemittit Ovidius alteram partem (vv. 101 
—980) ubi ad amatorem non spectans praecipit, quo 
modo puellis, ut viris placeant, corpus atque animus 
excolenda sint. Quaerendum autem est, utrum hanc 
priorem tertii libri partem (vv. 101—380) illi dispositioni 
inserere non potuerit an certa de causa non inseruerit. 
Potuisse autem poetam hoc facere ex prioribus Artis 
libris cognoscimus. Ibi enim in illa dispositionis parte, 
quae est de puella allicienda, iuvenes docet, quo cultu 
corpus excolere debeant (I, 505—524) et in tertia illius 
dispositionis parte, qua quibus artibus amor puellae 
retinendus sit praescribit, iuvenes de animo quoque ex- 
colendo ;nstruit (IL/ 107—144). Ergo Ovidium, cum 
facile hanc priorem tertii hbri partem (vv. 101—380) illi 
dispositioni inserere potu'sset, certa causa adductvm esse: 
statuendum est, ut hoc in libro à corpore atque animo 
excolendo ordiretur neque hanc partem illi dispositioni 
insereret. Fortasse autem quispiam dicat poetam priore 
loco puellis de corpore excolendo praecepta dare, quod 
hoc praeceptum in tertio Artis libro, ubi puellas docet, 
maioris sit momenti quam in prioribus libris. Sed cum 
tale quid suspicando quaestionem ad certum finem non 
perducamus, tum longe alia re Ovidivm incitatum esse 
pro certo habeo, ut non solum initio praecipiendi, sed 
etiam tot verbis puellas de corpore excolendo instrueret. 
Cum enim poeta in posteriore tertii libri parte (vv. 381 
— 808) priores Artis libros ante oculos habeat, hac in 
parte a libro de Medamine proficiscitur, quem ipse in 
sequentibus versibus (205. 6) puellis commendat. 

Primum igitur singulis huius partis praeceptis per- 
lustrandis Ovidivm a libro de Medicamine ordiri demon- 
stremus, tum quaeramus, qui factum sit, ut Ovidius à 
libro de Medicamine ordiretu" neque statim illi priorum 
librorum dispositioni praecepta accommodaret. 


vv. 101—250. 

Quam partem ita poeta instituit, ut initio cultum 
puellis adhibendum esse affirmet. Eodem modo in libro 
de Medicamine ita exorditur, ut feminis cultum multis 
verbis commendet. Utroque loco puellis suadet, ut cul- 
tum ea de causa adhibeant, quod hic pulchritudinem - 
faciei et corporis efficit atque servat (v. l05sq. cura 
dabit faciem; facies neclecta peribit —. de med. v. 1sq. 
discite, quae faciem commendet cura, puellae, et 
quo sit vobis causa tuenda modo)  Cultum enim faciei 
cum cultu humi comparat, ut demonstret cultum ut sege- 
tibus et uvis faciei usui esse (v. 101sq. cultis bene Liber 
ab uvis provenit, et culto stat seges alta solo . de 
med. v. 3sqq. cultus humum sterilem Cerealia 
pendere iussit munera ... cultus et in pomis sucos 
emendat acerbos) Antiquas autem puellas se non exor- 
navisse dicit, quod viros quoque non cultos habuissent 
(v. l07sq. corpora si veteres non sic coluere puellae, 
nec veteres cultos sic habuere viros .. de med. 
v.23sq. sit vobis cura placendi, cum comptos habeant 
saecula nostra viros), sed rusticitatem prioris tem- 
poris imitandam esse negat (v. ll3sqq. simplicitas 
rudis ante fuit, nunc aurea Romast ... ego me nunc 
denique natum gratulor: haec aetas moribus apta meis, 
non quia nunc terrae lentum subducitur aurum . . . sed 
quia cultus adest, nec nostros mansit in annos ru- 
sticitas priscis illa superstes avis!) .. de med. v. 11sqq. 
forsitan antiquae Tatio sub rege Sabinae maluerint 
quam se rura paterna coli... at vestrae matres 
teneras peperere puellas) Tum in sequentibus ver- 
sibus ad praecepta ipsa transitum sibi parat Ovidius, 
cum puellas adhortatur, ne gemmis atque vestibus auro 
praetextis se exornent, sed munditiei prospiciant. Haec 





1) Ovidium hoc loco tritas elegiacorum vias, qui sibi vix 
satisfaeiunt in simplicitate prioris temporis laudanda, consulto 
deserere Pohlenzius (Progr. Gott. 1918 pag. 24) vidit. 

autem verba, quibus puellas gemmis atque vestibus auro 
praetextis se exornare vetat, praeceptis ipsis adnume- 
randa non sunt, quia, si esset illud ,nec prodite graves 
insuto vestibus auro^ (v. 131) praeceptum, poeta dupli- 
citer hoc praeceptum proferret, cum in illa parte, in qua 
de vestibus agitur (vv. 169—192), idem doceat: ,nec 
nunc segmenta requiro, nec quae de "Tyrio murice, lana, 
rubes (v. 169sq.)!?. Sed hoc loco poeta nihil aliud vult 
nisi gemmas atque vestes auro praetextas munditiei op- 
ponere, quo maiorem vim addat munditiei, quod caput 
praeceptorum singulorum, quae sequuntur, est. Hoc 
autem praeceptum, quo puellas munditiei prospicere iubet, 
item natum est ex libro de Medicamine, ubi puellis 
munditiem his verbis commendat (v. 27sq.): quo se cui- 
que parent et quo venentur amores, refert: munditia 
crimina nulla merent^ Sed ut hanc adhortationem 
caput praeceptorum singulorum, quae sequuntur, faceret, 
poeta illo quoque praecepto, quod iuvenibus dedit, facile 
adduci poterat. luvenibus enim in primo Artis libro 
suadet, ut nihil nisi munditiem sibi curae habeant (v. 
509sqq.): ,forma viros neclecta decet . .. munditie 
placeant*. Quomodo autem puellae id assequantur, ut 
munditie placeant, poeta in sequentibus versibus docet, 
ubi primum de capillis ornandis dicit (vv. 133—168), 
tum de vestibus puellis praecepta dat (vv. 169—192), 
denique qua arte facies atque corpus excolendum sit 
praecipit (vv. 193—250). 

Singula igitur praecepta Ovidius a capillis ornandis 
incipit (vv. 133—168). Quod cur faciat, item ex libro 
de Medicamine cognoscere possumus. Ibi iam munditie 
commemorata statim capillos ornatos laudaverat Ovidius 
(v. 288q.); ,munditia crimina nulla merent. rure 
latent finguntque comas: licet arduus illas celet Athos, 


1) Hoe moneo propter Brandtium, qui vv. 129—132 ap- 
pellat ,negative Lehren den cultus betreffend". 

cultas altus habebit Athos^ (cf. Art. IIT, 133sq. mun- 
ditiis capimur: non sint sinelege capilli; admotae 
formam dantque negantque manus) Omnino Ovidius 
libro de Medicamine adductus est, ut puellas de capillis 
ornandis instrueret. Sed illius libri adhortationem hoc 
loco accuratius tractat: diversa enim capillorum ornan- 
dorum genera enumerans puellas certum genus eligere 
iubet (v. 135sq.: ,nec genus ornatus unumst: quod 
quamque decebit, elegat*. Hac autem ratione poeta 
persaepe praecepta sua instituit, ut puellas eligere iubeat, 
quod quamque deceat. lam initio praeceptorum in usu 
Veneris observandorum, ubi puellas corporis vitia et vir- 
tutes cognoscere iubet, ut certos modos seligant, poetam 
haec affirmantem vidimus (v. 771sq.): modos à corpore 
certos sumite, non omnis una figura decet^ In 
sequenti quoque parte, ubi de vestibus agitur, poeta eo- 
dem modo puellis praecipit, ut certum colorem, qui quam- 
que deceat, deligant (v. 187sq.): ,lana tot aut plures 
sucos bibit, elige certos! nam non conveniens omni- 
bus omnis erit Simili modo Propertius iam affirmat 
(IIL, 9, 7): ,o0mnia non pariter rerum sunt omni- 
bus apta^; sed haec sententia, quae omnia non omni- 
bus apta esse pronuntiat, quo efficitur, ut unumquemque 
aptum sibi eligere deceat, proverbii loco celebrata fuisse 
videtur!) Quod praeceptum multis exemplis illustrat 
Ovidius, ut puellis demonstret, quem ad modum aptum 
capillorum ornatum eligant. Addit autem etiam neglec- 
tam comam multas puellas decere (v. 153sq.): ,et nec- 
lecta decet multas coma*. Neque vero Ovidium 
primum hoc docuisse puto. Eandem enim sententiam 
haud dubie ex poesi aut e vita ipsa depromptam in Ci- 
ceronis oratore (78) legimus, quo loco, quid in unoquo- 
que orationis genere deceat, exponitur: ,nam ut mulie- 


1) ef. Otto, Die Sprichwórter und spriehwórtlichen Redens- 
arten der Rómer. Lps. 1890 pag. 106. 

res esse dicuntur non nullae inornatae, quas id 
ipsum deceat, sic haec subtilis oratio etiam incompta 
delectat; fit enim quiddam in utroque, quo sit venustius, 
sed non ut appareat. Quae cum scriberet, perfacile 
memoria delabi poterat Ovidius ad primi libri praecep- 
tum, quo iuvenes illo loco, quo de munditie agitur, co- 
mam neglegere iubet his verbis (v. 509sq.): ,forma vi- 
ros neclecta decet: Minoida Theseus abstulit a nulla 
tempora comptus acu^ Quem locum Ovidio obversatum 
esse ea ex re intellegitur, quod hic exemplum Ariadnae 
a Baccho liberatae affert (v. 157sq.) quam fabulam ibi 
paucis versibus post illud praeceptum copiose narraverat 
(v. 527sqq.. Simul autem poetae, cum hoc praecepto 
puellas instrueret, loci Amorum carminis (IL, 14) in men- 
tem venit, quo comam puellae eadem de causa lauda- 
verat his verbis (v. 19sqq.): ,saepe etiam nondum digestis 
mane capillis purpureo iacuit semisupina toro: tum quo- 
que erat neclecta decens*, Hoc autem carmine, quo 
puellam, quae tingendo capillos deleverat, consolatur, 
certe Ovidius incitatus est, ut in sequentibus versibus 
ostenderet, quomodo puellae tingendo atque crinibus 
emptis damna explere possent. Dicit enim poeta tin- 
gendi artem laudans (v. 163sq.): ,femina canitiem G'er- 
manis inficit herbis, et melior vero quaeritur arte color*, 
quam ob rem puellam in illo Amorum carmine vitu- 
peravit, cui suadebat (v. 1sq.): ,medicare tuos desiste 
capillos! tingere quam possis, iam tibi nulla comast*. 
Crines quoque emptos, quos in illo carmine puellae, ut 
damnum expleat, commendat (v. 45sq.): ,nunc tibi cap- 
tivos mittet Germania crines: culta triumphatae munere 
gentis eris*, hoc loco omnibus puellis praedicat (v. 165sq.): 
femina procedit densissima crinibus emptis proque suis 
alios efficit aere suos*. 

Deinde in sequentibus versibus (vv. 169—192) prae- 
cipere pergit Ovidius, quas vestes puellae induere debe- 
ant. Ut de vestibus hoc loco scriberet, haud dubie libro 

de Medicamine poeta incitatus est. Alludit etiam poeta 
initio huius capitis, ut ego quidem puto, etsi hunc locum 
aliter explicari posse me non fugit, ad libri de Medica- 
mine praeceptum, quo puellas adhortatur, ut insignes 
auro conspicilantur (v. l7sq.): ,at vestrae matres teneras 
peperere puellas: vultis inaurata corpora veste tegi. 
Cum enim poeta illum locum ante oculos habeat, se 
nunc non requirere dicit vestes auro praetextas, quas 
illic postulaverat (v. 169sq.): ,nec nunc segmenta requiro, 
nec quae de Tyrio murice, lana, rubes*. Hoc autem loco 
puellas non magno pretio vestem emere iubet, sed post- 
quam multos vestis colores, qui parvo pretio emuntur, 
enumeravit, puellas adhortatur, ut certum colorem, qui 
quamque deceat, eligant (v. 187sq.): ,lana tot aut plures 
sucos bibit; elige certos! nam non conveniens om- 
nibus omnis erit quod perapte nonnullis eligendi 
exemplis explanat. Praeceptum igitur ipsum, ut iam 
commemoravimus (cf. pag. 35), Ovidius eodem modo in- 
stituit atque illud, in quo de capillis ornandis agitur. 
Tum poeta puellas instruit (vv. 193—208), quomodo 
corpus atque faciem excolere debeant. Respexit autem 
Ovidius, cum haec praecepta, quae ad corpus excolen- 
dum pertinent, scriberet, ad illam primi libri partem (vv. 
505—524), qua iuvenes quoque monet, ut munditiei pro- 
spiciant. Neque vero poetam hoc loco primo illam partem 
ante oculos habere vidimus (cf. pag. 34. 36). Ibi enim 
iuvenibus imperat, ut ,careant rubigine dentes (v. 
515) ... nec laedat naris virque paterque gregis^ 
(v. 522), quod quasi praeteriens certe etiam puellis com- 
mendat his verbis: ,quam paene àdmonui, ne trux 
caper iret in alas (v. 193) . . . quid, si praecipiam, 
ne fuscet inertia dentes^ (v. 197). Aliud autem, 
quod in primo libro iuvenibus interdicit: ,nec tua mor- 
daci pumice crura teras*^ (v. 506), a puellis, cum illis 
magis sit aptum, postulat: ,neve forent duris aspera 
crura pilis (v. 194). Addit autem ad ea, quae ex illo 

Artis loco repetit, cum quomodo facies fucanda sit prae- 
cipere pergat, praecepta ex libro de Medicamine nata. 
Neque tamen accuratius ut in libro de Medicamine de 
fucando loquitur, sed nihil nisi tritas fucandi artes re- 
petit. Ovidius enim uberius de fucando disserere in 
animo non habet, sed puellas ad librum de Medicamine 
delegat, in quo longius atque fusius de oris fucandis at- 
que fucis parandis agitur (v.205sq.): ,est mihi, quo dixi 
vestrae medicamina formae, parvus, sed cura grande, 
libellus, opus*. 

Cui de fucando praecepto alterum adiungit Ovidius 
(vv. 209—234), quo puellas monet, ne coram amatore 
ora fucent neve pyxidas in mensa expositas amatori 
ostendant. Etsi enim ora fucata laudanda esse dicit 
poeta, tamen ora, dum fucantur, turpia visu esse affir- 
mat (v. 217sq.): ,ista dabunt formam, sed erunt defor- 
mia visu, multaque, dum fiunt, turpia, facta placent*. 
Poetam, qui adhuc omnia fere praecepta ex libro de 
Medicamine conformavit, hanc quoque adhortationem ex 
illo libello repetivisse verisimillimum mihi videtur. Hoc 
enim praecepto, quo feminas faciem coram amatore fu- 
care vetat, nullum aptius erat ad illum libellum, qui est 
de fucando, concludendum. ^ Finem autem vel potius 
maiorem partem huius libelli, qui non integer nobis tra- 
ditus est, non exstare inter omnes constat. 

Ut autem iam saepius Ovidium cum praeceptis e 
libro de Medicamine petitis elegiarum argumenta con- 
iungere vidimus, sic hic quoque Amorum carminis (I, 14), 
quod iam in illo capite, in quo de capillis ornandis agi- 
tur, ante oculos habebat, ei in mentem venit, ubi puel- 
lam saepe ante oculos suos ornatam esse dicit (v. 17): 
,ante meos saepest oculos ornata*. Quo carmine 
poeta adducitur, ut puellis, dum pectuntur, amatorem 
accipere permittat (vv. 235—250). Sed quod illo in car- 
mine puellae suae laudi tribuerat, cum illam nunquam 
ornatricem sauciavisse dicit (v. 16sqq.): ,ornatrix tuto 


corpore semper erat: ante meos saepest oculos ornata 
nec umquam bracchia derepta saucia fecit acu", 
hoc loco omnibus puellis commendat (v. 239sq.): ,tuta 
sit ornatrix! odi, quae sauciat ora unguibus et rapta 
bracchia figit acu*. Nimirum poeta illis puellis, 
quae male crinitae sunt, eadem suadet, quae omnibus 
puellis in oris fucandis praescripsit: puellis non nisi ca- 
pilis ornatis amator accipiendus est. 


vv. 251—310. 

Hac autem adhortatione, qua puellam, cui crinibus 
emptis vitium corporis occulendum est, coram 
amatore se exornare vetat, poeta adducitur, ut in se- 
quentibus versibus in universum doceat, quibus artibus 
vitia corporis puellis occultanda sint. Quae ad praecepta 
poeta transit explicando, quare hoc sibi docendum sit. 
Dicit enim non Semelam, Ledam Helenamque, quae 
mira pulchritudine nominis famam adeptae sint, ad se 
venire, ut artem amandi discant; immo vero turbam 
puellarum et pulchrarum et turpium — quarum turpes 
plures esse affirmat — a se quaerere, ut praeceptis in- 
struantur (— v. 256). Puellis enim, quae formam exi- 
miam habeant dotem, praeceptis opus non esse dicit 
(— v. 260). Sed voce vix missa poeta recordatur etiam 
formosas, quae videntur, feminas rarissime mendo carere, 
quare addit haec verba (v. 261): ,rara tamen mendo 
facies caret* !). 

1) Hane Ovidi dicendi subtilitatem non perspexit Brand- 
tius vertendo (ef. ann. ad vv. 251—280): ,,Nieht Muster der 
Schónheit sind es, die von mir Belehrung fordern (— 254) 
sondern schóne und háfliche Mádchen, letztere aber in gróferer 
Zahl (— 256)  Jene brauchen meine Kunst nieht (— 260), 
diese aber desto mehr (— 262) Immo enim poeta non 
solum turpibus, sed etiam formosis puellis, cum rarissime mendo 
careant, praeceptis suis, quae ad vitia oceulenda spectant, 
opus esse dieit his verbis (v. 261): ,,rara tamen mendo facies 


caret. 

Demonstrat igitur poeta singulis praeceptis, quibus 
artibus corporis vitia abdi possint. Quibus cum prae- 
ceptis Hoelzerus!) iam fragmentum Alexidis comoediae, 
quae "[coozáotov inscribitur (cf. Athenaeum XIII, 568A 
— Kock, Com. Attic. Fragm. II pag. 329), comparavit. 
Ibi enim Alexis, ut artes meretricum illudat, multis 
exemplis describit, quibus artibus meretrices corporis vitia 
occulant. Etsi apud Alexidem non sunt eaedem artes, 
quas Ovidius puellas docet, tamen bene cum Ovidi prae- 
ceptis conferuntur. Utroque loco artes inveniuntur, qui- 
bus humili figurae puellae medentur: v. 7sqq. vvyyevec 
uuixg Tig ovOC, qeÀÀoc év voc Bovalow &yxsxdtrvrau. 
uaxo& vig, OucfoSgov Aemvóv qooei vav ve xeqanv 
ini vÓv cuov xaraflalooo! 2&égyerou. voUro voD wiAovg 
&q&Àev -, v. 268 ,si brevis es, sedeas, ne stans videare 
sedere, inque tuo iaceas quantulacumque toro*. Aliis 
artificis assequuntur poetae, ut forma puellae corrigatur 
atque augeatur: v. lÓsqq. o?« yet vig loyím, vrrevéóvo 
dpoouuév aUrQmv, Dove vyv s)ztvy(av üvafoüv coüg elot- 
Óóvrog —. v. 2601 ,quae nimium gracilis, pleno velamina 
filo sumat, et ex umerislaxus amictus eat^. Alter poeta 
puellas, quae bonis sunt dentibus, ridere iubet, alter, quod 
est idem, male dentatas ridere vetat?): v. 20sq. sbgveig 
00óvracg £oyev, && dvdyxuc Oei yehàv, iva Seco ot 
zragóvreg vÓ OrÓu cg xouw v qogsi —. v. 970sq. si 
niger aut ingens aut non erit ordine natus dens tibi, 
ridendo maxima damna feres. Bona autem corporis 
puellis nudanda esse uterque dicit: v. 19 «eAóv £yeu roD 
ocpotTÓg vi, voUtOo yvuróv Ósxvvtoat —. v. 307 sqq. ,pars 
umeri tamen ima tui pars summa lacerti nuda sit, a 
laeva conspicienda manu: hoc vos praecipue, niveae, de- 
cet*, Docet igitur Alexidis fragmentum haec praecepta, 


1| L pag. 85sqq. 
2) Hoelzerus eum his Alexidis verbis comparat Ovidianos 
versus 281, 9, sed melius conferuntur versus 219. 80. 

quae sunt de vitis occulendis, ex comoedia in Artem 
Ovidianam fluxisse !). 

Sed postquam quod pulchritudini obesset contegere 
puellas iussit, eo progreditur Ovidius, ut doceat, quomodo 
pulehritudinem ipsam atque venustatem assequantur. 
Quem logicum praeceptorum progressum ita velat, ut 
tamquam risu in postremo de vitiis occulendis praecepto 
commemorato adduci videatur, ut venustatem ridendi 
praedicet (v. 279sq.): ,si niger aut ingens aut non erit 
ordine natus dens tibi, ridendo maxima damna feres. 
Quis credat? discunt etiam ridere puellae, quaeritur at- 
que illis hac quoque parte decor. Unde tale de ridendo 
praeceptum in Artem Ovidianam fluxerit, Lucianus docet, 
cuius in meretricum dialogis mater filiam de ridendi ve- 
nustate instruit (dial. meretr. VI, 1sqq.): &àzove Ó8 xai 
vdÀÀa rao! £uo) & Ge yon mowiv xci Ürwg rrQooqé- 
oe09aL volc avÓodowv ... — rg Ó8 taba éxv10aQtO 1» 
-iíga; — và uév zgÓ tov xevexoouovoo tavrov t/zzQ&- 
zvÓc «ai evOrGÀQG ovGc xci qouÓod rgÓg &zravraG, OUX. 
&yoL vob xayyábeiv óoÓtoc xoSaoreo o) &9ag (cf. 
v. 287 est, quae perverso distorqueat ora cachinno) 
&ÀÀ& utiÓvOOa 50) xci ézaycoyov. ltem ut fe- 
mina in Luciani dialogo Ovidius quoque puellas non 
cachinnum tollere, sed leniter iuvenes arridere iubet (v. 
285sq.: ,nec sua perpetuo contendant ilia risu; sed 
leve nescio quid femineumque sonet*. Certe Ovi- 
dius talia comoediae praecepta, quibus puellae de virtu- 
tibus corporis instruuntur, novit. Fieri etiam potest, ut 
poeta talia praecepta cum illis, quae sunt de vitiis occu- 
lendis, permixta atque coniuncta iam invenerit. Sed 


1) Praeterea meretricum fucandi artes, quae in Alexidis 
fragmento describuntur, Hoelzerus eum Ovidianis fueandi prae- 
ceptis, quae in Arte Ovidius dat (v. 199sqq.), comparat. At 
illa praecepta ex libro de Medieamine mata esse constat, cum 
poeta ipse nos illo Artis loco (v. 205sq.) ad illum libellum 
deleget. 

poetam omnes virtutes, quae docentur, non uno ex fonte 
hausisse, immo virtutes quoque, quas in carmine ÁAmorum 
laudavit, puellis discendas proposuisse videbimus. 

Deinde (vv. 291. 2) ridendi etiam contrarium laudans 
puellis imperat, ut discant lacrimare decenter (v. 291sq.): 
,quo non ars penetrat? discunt lacrimare decenter, quo- 
que volunt plorant tempore quoque modo*. Accedit, 
quod in Amorum carmine lena, quam puellae praeci- 
pientem facit poeta, haec docet (I,8, 83sq.): ,quin etiam 
discant oculi lacrimare coacti, et faciant udas ille vel 
ille genas (cf. ep. II, 51sq.: ,credidimus lacrimis: an et 
hae simulare docentur? Hae quoque habent artes, 
quaque iubentur, eunt?) Sed hoc loco verbum ,decen- 
ter^ premit, ut venustatem lacrimandi praedicet, quam 
in primo Artis libro, ubi Ariadnam a Theseo relictam 
describit, iam laudaverat (v.533sq.): ,clamabat flebatque 
simul; sed utrumque decebat: non factast lacrimis tur- 
pior illa suis^. 

Quin etiam in vitio ipso saepe decus inesse affirmat 
Ovidius (vv. 293—297). Puellas enim, ut decus asse- 
quantur, linguam blaesam simulare iubet (v. 295sq.): jin 
vitio decor est, quaedam male reddere verba: discunt 
posse minus, quam potuere, loqui*  Lepidissima igitur 
gradatione poeta, qui initio puellas vitium corporis ab- 
dere iussit, paulatim eo progreditur, ut vitium corporis 
etiam simulare puellas iubeat. Luce autem clarius effi- 
citur haee praecepta artissime cum illis, quae sunt de 
vitiis occulendis, cohaerere neque cum Brandtio !) ab illis 
dirimenda esse. 

In fine autem horum praeceptorum, quae ad corpo- 
ris virtutes spectant (vv. 298—310), puellis commendat 
Ovidius, ut corpora femineo gradu ferre discant (v. 298sq.): 
discite femineo corpora ferre gradu: est et in incessu 
pars non contempta decoris  Puellam magnifice ince- 





1) Omnino Brandtium haec eorporis et animi virtutes 
sine consilio divisisse facile intelleges. 


BR Dye 


dentem persaepe apud elegiacos laudari videmus. Iam 
Propertius Cynthiam propter incessum laudat his verbis 
(LL, 2, 6sq.: ,et incedit vel Iove digna soror, aut cum 
Duliehias Pallas spatiatur ad aras^ (cf. II, 19, 24 et 
canat, ut soleant molliter ire pedes?) Ovidius ipse in 
carmine Amorum (II, 4), ubi narrat, quibus puellarum 
virtutibus ipse alliciatur, ingressu quoque puellarum se 
allici posse. dicit (v. 23sq.): ,molliter incedit: motu 
capit; altera durast: at poterit tacto mollior esse viro*. 
Poetam autem, cum hoc incedendi praeceptum scriberet, 
illud carmen memoria tenuisse ea ex re elucet, quod hoc 
quoque loco molli incessui (v. 301sq.) rusticum motum 
opponit (v. 303sq.) et puellis auream illam mediocritatem 
commendat (v. 305sq.): ,sed sit, ut in multis, modus hic 
quoque: rusticus alter motus, concesso mollior alter 
erit ^ Cui praecepto alteram adhortationem adiungit 
Ovidius: puellas enim, quibus est color, umeros nudare 
iubet (v. 307sqq.: ,pars umeri tamen ima tui, pars 
summa lacerti nuda sit, a laeva conspicienda manu: 
hoc vos praecipue, niveae, decet; hoc ubi vidi, os- 
cula ferre umero, qua patet usque, libet^ quod praecep- 
tum perapte hoc loco in puellas transfert ex secundo 
Artis libro, ubi iuvenes docuerat (v. 504): ,cui color 
est, umero saepe patente cubet*. 


vv. 311—380. 

Sequentibus autem in versibus poeta puellas animum 
quoque excolere necesse esse docet. Talia praecipere 
perfacile poetae in mentem venire poterat. In secundo 
Artis libro iuvenes iam pulchritudini corporis animi bona 
addere et corporis formam dotibus ingenii compensare 
iusserat (v. ll2sqq.: ,ingenii dotes corporis adde 
bonis! ... non formosus erat, sed erat facundus, 
Ulixes et tamen aequoreas torsit amore deas^ Item in 
tertio libro puellis quoque virtutes animi locum corporis 
pulchritudinis explere probat (v. 316) ,pro facie multis 


"etur V NE 


vox sua lena fuit^ Etiam puellis ipsis ingenium exco- 
lendum esse in libro de Medicamine iam docuerat (v. 
43sq.): ,prima sit in vobis morum tutela, puellae! in- 
genio facies conciliante placet^. Qua re adductus 
hoc Artis loco puellas talibus ingenii virtutibus instruit, 
sed ut v. 281 consulto, ne rhetor magis quam poeta vi- 
deatur, transitum velat. Singulis enim corporis virtutibus 
statim singula animi bona, quae puellis discenda sunt, 
annectere pergit.  Praecipit autem puellis, ut discant 
cantare (vv. 311—318), fidibus canere (vv. 519—328), 
carmina recitare (vv. 329—348), saltare (vv. 349—352), 
ludere (vv. 353—380). 

Singulas autem huius partis virtutes, quas puellis 
discendas proponit, Ovidius iam laudavit in Amorum 
carmine (IL, 4) ubi quibus puellarum virtutibus ipse al- 
liciatur exponit. Quo in carmine praeter alias virtutes 
artem canendi atque psallendi praedicat his verbis (v. 
25sqq): ,haec quia dulce canit flectitque facillima 
vocem, oscula cantanti rapta dedisse velim; haec que- 
rulas habili percurrit pollice chordas: tam doc- 
tas quis non possit amare manus?* Utramque virtutem 
tertio in Artis libro omnibus puellis, ut doctae videantur, 
commendat (v. 315sqq.: ,discant cantare puellae, 

. nec plectrum dextra, citharam tenuisse sinistra 
nesciat arbitrio femina docta meo*. 

Sed addit poeta aliud, quod ad puellam doctam 
pertinet. Puellas enim, ut poetarum scientia iuvenibus 
placeant, carmina poetarum legere iubet (vv. 329—348). 
Quod praeceptum, si rem ipsam spectas, perfacile poetae 
in mentem incidere poterat, sed verisimile est poetam, 
ut hoc doceret, illo quoque Amorum carmine (II, 4), ex 
quo praecepta formavit, quae antecedunt, incitatum esse. 
Quo in carmine poetarum quoque scientiam puellae laudi 
dat: puellam enim, sive alterius carmina suis praeferat 
sive ipsius carminibus delectetur, se inflammare posse 
profitetur (v. 19sqq.): ,est, quae Callimachi prae nostris 

rustica dicat carmina: cui placeo, protinus ipsa placet; 
est etiam, quae me vatem et mea carmina culpet: cul- 
pantis cupiam sustinuisse femur* ^ Nominatim autem 
nonnullos poetas enumerat Ovidius, quos aptos esse putat, 
qui à puellis legantur et recitentur. Quam poetarum 
enumerationem cum scriberet, memoria tenebat illud po- 
stremum primi Amorum libri carmen (I, 15), ubi multos 
poetas affert, qui gloriam aeternam adepti sunt. Quo 
ex carmine elegiacos repetens puellis commendat Calli- 
machum (v.329 .. v. 13, Gallum (v. 334 .. v. 29), Ti- 
bullum (v. 334 .. v. 28), quibus hoc Artis loco addit 
Propertium (v. 333)!) et Philitam (v. 329) et alios poetas, 
qui amores carminibus celebraverunt: Anacreontem (v. 
330) et Sappho (v. 331). Menandrum quoque ex illo 
carmine repetit (v. 332 cuique pater vafri luditur arte 
Getae — v. 17 dum fallax servus, durus pater, inproba 
lena vivent et meretrix blanda, Menandros erit. Sed 
etiam ut noverint duo Romanorum poetarum carmina 
epica, quae illo in carmine summa laude afficit, a puellis 
postulat Ovidius: commendat enim puellis Varronis Ar- 
gonauticorum carmen (v. 335sq. dictaque Varroni fulvis 
insignia villis vellera germanae, Phrixe, querenda 
tuae .. v. 21sq. Varronem primamque ratem quae nes- 
ciet aetas, aureaque Aesonio terga petita duci?) atque 
Vergili celeberrimum Aeneidis carmen (v. 337sq. et pro- 
fugum Aenean, altae primordia Romae, quo nullum 
Latio clarius extat opus — v.25sq. Tityrus et sege- 
tes Aeneiaque arma legentur, Roma triumphati 
dum caput orbis erit) Ut autem illo in carmine 
poeta se quoque aeternam laudem carminibus adepturum 
esse sperat (v. 41sq.): ,ergo etiam cum me supremus 
adederit ignis, vivam, parsque mei multa superstes erit/, 
sic hoc etiam loco ipsius nomen post mortem inter cete- 








1) Propertium, quod etiamtum viveret, in illo Amorum 
carmine ab Ovidio commemoratum non esse Pohlenzius putat 
(Progr. Gott. 1918 pag. *). 


rorum poetarum nomina nominari pro certo affirmat 
(v. 339sq.): ,forsitan et nostrum nomen miscebitur istis, 
nec mea Lethaeis scripta dabuntur aquis". 

Tum (vv. 349—352) poeta docere pergit artem sal- 
tandi puellis discendam esse (v. 349sq.): ,quis dubitet, 
quin scire velim saltare puellam, ut moveat posito brac- 
chia iussa mero?* Sed mirum non est poetam saltandi 
artem inter animi virtutes laudare, quia puellam doc- 
tam hanc artem non ignorare non modo hoc Artis loco 
pronuntiat, sed iam in Amorum carmine (II, 4) hanc 
artem cum arte canendi atque psallendi coniunctam lau- 
davit (v. 25sqq.): ,haec quia dulee canit flectitque facil- 
lima vocem . .. haec querulas habili percurrit pollice 
chordas . . . illà placet gestu numerosaque brac- 
chia ducit et tenerum molli torquet ab arte latus*. 
Propertius quoque hanc saltandi artem cum arte psal- 
lendi atque canendi coniunctam Cynthiae, ut eam doctis- 
simam puellam significet, laudi dat (IL 3, 17sqq.): 
»Qquantum quod posito formose saltat Iaccho ... 
et quantum, Aeolio cum temptat carmina plectro, par 
Aganippeae ludere docta lyrae, et sua cum antiquae 
committit scripta Corinnae, carmina*. 

In fine autem huius partis (vv. 353—380), ut ludere 
quoque discant, puellis suadet, quod puellarum urbana- 
rum esse affirmat (v. 3675q.): ,mille facesse iocos! tur- 
pest nescire puellam ludere: ludendo saepe paratur amor*. 
Iuvenes iam, quomodo cum puellis ludendum sit, docet 
(IL, 208—208); ludos quoque ibi commemoratos hoc loco 
puellis proponit. Commendat enim, ut discant talos iacere 
(v. 353sq. parva monere pudet, talorum dicere iactus 
ut sciat .. II, 205 seu iacies talos, victam ne poena 
sequatur) et tesseris ludere (v. 354sq. . . . ut sciat et 
vires, tessera missa, tuas et modo tres iactet numeros, 
modo cogitet, apte quam subeat partem callida, quamque 
vocet —.. IT, 203 seu ludet numerosque manu iactabit 
eburnos, tu male iactato, tu male iacta dato) et latronum 

Iudo uti (v. 357 sq. cautaque non stulte latronum proelia 
ludat, unus cum gemino calculus hoste perit ... IT, 207 sq. 
sive latrocinii sub imagine calculus ibit, fac pereat 
vitreo miles ab hoste tuus) Sed hanc ludorum enume- 
rationem aliis ludis amplificat Ovidius. Ut autem poeta 
illo secundi libri loco, cum id omnino ludendi praeceptis 
agat ut iuvenes puellae placeant, iuvenes ne puellam 
irritent talos consulto male iacere iubet, sic hoc loco 
puellas admonet, ut sibi imperent neve iram aut lucrandi 
cupidinem patefaciant (v. 3/79sq.): ,Iuppiter a vobis tam 
turpia crimina pellat, in quibus est ulli cura placere viro^. 


Priore igitur tertii libri in parte non fit gradatio 
amoris temporum, qua, ut in posteriore huius libri parte 
(vv. 381—808) factum est, praecepta gradatim a primo 
initio usque ad finem amoris se excipiunt, sed omnia 
praecepta eodem spectant, ut puellae de corpore atque 
animo excolendo instruantur. Primum enim a libro de 
Medicamine exorsus praecipit Ovidius, quo cultu puellas 
corpora excolere necesse sit (vv. 101—250), deinde docet, 
quibus artibus puellis vitia corporis occulenda sint atque 
quae corporis virtutes illis asciscendae sint (vv. 251—310), 
denique ut etiam animi virtutibus discendis operam dent, 
a puellis postulat (vv. 311—380). 

Sed quaerendum nobis est, qui fiat, ut Ovidius à 
libro de Medicamine ordiatur neque a primo praecepto- 
rum initio illi priorum Artis librorum dispositioni, quam 
in posteriore huius libri parte (vv. 381—808) sequitur, se 
applicet, praesertim cum haec de cultu praecepta illi 
dispositioni poetam inserere potuisse argumentis supra 
(cf. pag. 32) iam confirmaverimus. Quae res optime ex- 
plicabitur, si sumemus poetam eo ipso tempore, quo ad 
tertium Artis librum conseribendum accessurus erat, li- 
brum de Medicamine modo absolvisse huiusque potissi- 
mum libri praecepta memoria tenuisse. Hunc igitur de 
Medicamine librum post priores Artis libros et ante ter- 

tium Artis librum compositum esse veri est simillimum. 
Accedit, quod altera quoque res perfacile explicatur, si 
libellum de Medicamine illo tempore compositum esse 
putamus. Ovidium enim initio iuvenes solos praeceptis 
instruere sibi proposuisse et postea demum, cum priores 
Artis libros iam confecisset, consilium Artis puellis quo- 
que scribendae iniisse supra (cf. pag. 5) commemoravimus. 
Consilium autem tertii libri ad Artem iam confectam 
addendi, ut Pohlenzius!) iam suspicatus est, dum libel- 
lum de Medicamine componit, Ovidius cepisse videtur, 
qui libellus propter siccitatem rei poetae ipsi fortasse 
non nimis placebat. 

At hanc Pohlenzii sententiam non probat Birtius?). 
Concedit quidem Birtius Ovidium initio iuvenibus solis 
Artem amandi scribere in animo habuisse, sed credit 
tertium Artis librum statim ad priores Artis libros 
nondum editos annexum esse, quia in fine secundi 
Artis libri Ovidius consilium tertii libri conscribendi in- 
dicet his verbis (v. 745. 6): ,ecce, rogant tenerae, sibi 
dem praecepta, puellae. vos eritis chartae proxima cura 
meae*, Qui fiat, ut Ovidius propositum suum commuta- 
verit, ita explicare conatur vir doctissimus, ut dicat poe- 
tam ab amicis, quibus priores Artis libros nondum 
editos legisset, rogatum esse, ut puellas quoque prae- 
ceptis instrueret. At illos postremos secundi libri versus 
(v. 745. 6) Ovidius perfacile prioribus Artis libris addere 
potuit, cum in altera editione prioribus Artis libris 
non mutatis tertium librum annecteret. Ipse Birtius fa- 
cere non potest, quin Ovidium, postquam priores Artis 
libros confecisset, propositum mutavisse et consilium Ar- 
tis puellis quoque conscribendae cepisse putet. Praeteriit 
igitur prioribus Artis libris confectis tempus quoddam, 
priusquam ad tertium librum componendum accessit 


1) cf. Pohlenz, Progr. Gott. 1913 pag. 23sqq. 
2) ef. Birt, Berl. Philolog. Wochenschrift 1919, 1223 sq. 

poeta. Quod autem Pohlenzius putat atque singulis de 
Medicamine libri versibus, qui cum Artis verbis consen- 
tiunt, interpretandis etiam confirmat librum de Medica- 
mine post iuvenum Artem et ante puellarum Artem 
compositum esse, compositione tertii libri comprobatur. 


Sed ad compositionem tertii libri perscrutandam 
revertamur atque hanc disputationem ad finem perduca- 
mus. Fontibus enim, unde poeta singula praecepta hau- 
sit, cognitis apparet tertii libri praecepta dirimi posse in 
duas partes, quae valde distant a capitibus, in quae 
Tolkiehnius (l l. pag. 326sqq.) praecepta distribuit !). 
Quae tertii libri partes eo sunt ortae, quod poeta priore 
in parte (vv. 101—380) a libro de Medicamine exorditur, 
posteriore autem in parte (vv. 381—808) illam priorum 
librorum dispositionem sequitur. Cum enim priore parte 
poeta ad amatorem non spectans in universum de cor- 
pore atque animo excolendo puellas instruat, posteriore 
parte puellas per totum amorem gradatim usque ad 
summum comitatur. 

Summatim autem dispositio tertii libri praeceptorum 
hac tabula illustretur: 


1) Dividit enim Tolkiehnius tertium Artis librum in duo 
praeceptorum eapita (101—466; 467—808), quae alteri atque 
tertiae priorum librorum dispositionis partibus respondeant. 
Primam autem illius dispositionis partem in tertio libro me- 
glectam esse pronuntiat. At non neglexisse poetam primam 
ilius dispositionis partem supra iam demonstravimus (of. 
pag. 12sq.. Sed etiam initio illius partis, quam Tolkiehnius 
eum tertia priorum librorum dispositionis parte comparat (467 
—808 — libr. ID, praecepta inveniuntur, quae ad alteram illius 
dispositionis partem pertinent. Illis enim in partibus, quibus 
poeta qua ratione epistulae rescribendae sint docet (467—498) 
et puellas comibus oeulis iuvenem allicere iubet (499—524), re 
vera id agitur, ut iuvenis a puellis allieiatur. Qua ex 
re satis elucet Tolkiehnium tertii libri praecepta ad libidinem 
in duo capita divisisse. 

I 101—380: 
101—250 Quo cultu puellas se ornare oporteat. 
251—310 Quibus artibus vitia corporis occu- 
lenda et quae corporis virtutes dis- 
cendae sint. 
311—380 Quae animi quoque virtutes excolen- 


dae sint. 
IL, 381—808: 
381—432 Ubi amator quaeren- -. IL 41—170 
dus sit. 


433-—466 Quomodo amator al- -. L, 509 
liciendus sit. 


461—498 —. Il, 481—486 

499—524 — L481— 504; 
101—118 

525—516 suyo anoo Lobo 
(555sqq. — 
L, 765) 


510—610 Quomodo amatore coam uL LMS 
tractandus sit, ut 
amor eius longius 


duret. 

611—666 «ibus 
(659 sqq. I, 

(389—154) 
661—146 ^. IL, 425—492 
141—168 -. 1,229-——252; 
525—606 
169—808 ^. IT, 103—132 


In fine autem huius libri (vv. 808—812) huic operi 
Alexandrinorum poetarum more quasi ogooyióa subscri- 
bit Ovidius. Puellas enim adhortatur, ut spoliis inscri- 
bant: ,Naso magister erat^ ^ Ut autem Ovidius pro- 
oemium tertii libri ad exemplar primi libri prooemii com- 
' posuit, ita in fine huius libri respicit ad secundi Artis 


libri perorationem, in qua iuvenes monuit, ut se magi- 
strum celebrarent (v. 743sq.): ,sed quicumque meo su- 
perarit Amazona ferro, inscribat spoliis 'Naso ma- 
gister erat'^& Ovidius ipse puellas ad illos secundi 
libri versus delegans isdem verbis puellarum Artem con- 
cludit (v. 811sq): ,ut quondam iuvenes, ita nunc, 
mea turba, puellae inscribant spoliis "Naso magi- 
ster erat'*, 


Quodsi breviter comprehendimus, quod evincere 
conati sumus, tertium Artis librum non neglegenter ab 
Ovidio compositum esse videmus. Quin etiam praeceptis 
in duas partes secernendis, quarum priore poeta a libro 
de Medicamine exorsus de corpore atque animo excolendo 
praecipit (vv. 101—380) et posteriore puellas per totum 
amorem comitatur (vv. 381—808), efficitur, ut evidenter 
atque manifesto huius libri compositionem perspiciamus. 
Sed etiam singula utriusque partis praecepta perbene 
inter se coniuncta esse demonstravimus. 

Denique libellum de Medicamine post priores Artis 
libros et ante tertium Artis librum compositum esse 
compositione tertii libri perscrutanda fit verisimillimum. 

De fabulis quibusdam ab Ovidio et in 
Metamorphosibus et in Fastis narratis. 


Multae in Metamorphosibus narrantur fabulae, quae 
in Fastis quoque inveniuntur. Quarum fabularum com- 
plures valde inter se differunt, cum secundum diversam 
librorum naturam aliter in Metamorphosibus aliter in 
Fastis narrationem instituat Ovidius. Cum autem poetam 
non alterum carmen post alterum scripsisse, sed uno 
tempore utriusque operis et Metamorphoseon et Fasto- 
rum partes composuisse constet, saepius iam quaesitum 
est, utro loco poeta fabulas priores scripsisset!) Quo 
efficitur, ut non solum videamus, utrae Metamorphoseon 
et Fastorum partes priores conscriptae sint, sed etiam 
melius inspiciamus et diiudicemus, quibus fontibus poeta 
in his fabulis componendis usus sit. Ad eorum autem, 
qui iam de hac re egerunt, disputationes nonnulla addam. 


Atque primum contemplemur fabulam Callistus 
in ursam mutatae, quam in secundo Metamorphoseon 
libro narrat Ovidius (v. 409sqq.. Quae fabula in se- 
eundo Fastorum quoque libro legitur (v. 153sqq.) ubi 

1) ef. Krassowsky, Ovidius quomodo in iisdem fabulis 
enarrandis a se ipso diserepuerit. Diss. Regimont. 1897; 
PreBler, Quaestionum Ovidianarum capita duo. Diss. Halis 
Saxonum 1903; Malten, Ein alexandrinisches Gedicht vom 
Raube der Kore. Hermae t. XLV pag. 566 sqq. 


poeta ortum Arctophylacis describit. 

Ut melius cognos- 


camus, quomodo fabulae inter se discrepent, narrationes 


breviter asscribam. 

fast. 
155—162. Callisto arcum 
Dianae tangens iurat se 
virginem semper mansuram 
esse. Sed ab Iove, quamvis 
ipsa nolit, corrumpitur. 


163—174. Diana tum pec- 
catum Callistus animadver- 
tit, cum in gelido fonte cum 
nymphis lavantem Callisto 
gravidam esse videt, atque 
eam dimittit. 

115 —180. Decimo mense, 
cum Callisto Arcadem pe- 
pererit, luno ira incensa 
Callisto in ursam commutat. 


181—182. Ursa per incul- 
tos montes errat. 

183—188. Tribus lustris 
post Arcas, cum in monti- 
bus venaretur, matrem ne- 
cavisset, nisi Iuppiter filium 
atque matrem in propinqua 
sidera mutavisset. 

189—190. Descriptio side- 


met. 


409—440. Callisto, quam- 
vis ipsa nolit, ab Iove, qui 
faciem Dianae induit, cor- 
rumpitur. 

441—452. Diana peccatum 
Callistus, postquam ex am- 
plexu lovis rediit, quam- 
quam  ,nymphae sensisse 
feruntur*, non animadvertit. 
453—465. Sed nono men- 
se, cum in gelido fonte cum 
nymphis lavantem Callisto 
gravidam esse videat, eam 
dimittit. 


466—488. Iuno, quae hoc 
animadverterat, poenam in 
aliud tempus distulerat. Ar- 
cade nato Iuno Callisto in 
ursam commutat. 

489—495. Ursa per incul- 
tos montes errat. 

496—507. Tribus lustris 
post Arcas, cum in monti- 
bus venaretur, matrem ne- 
cavisset, nisi Tuppiter filium 
atque matrem in propinqua 
sidera mutavisset. 


rum nuper in caelum posi- 

torum. 

191—192. Qua re offensa 508—530. Qua re offensa 

luno Tethyn orat, ut ursam Iuno Oceanum et Tethyn 

aequore tingi vetet. orat, ut ursam aequore tingi 
vetent. 


Primo obtutu videmus Fastis atque Metamorphosi- 
bus eandem narrationem subesse, quam poeta, cum altero 
loco fabulam iteraret, paulum immutavit. Ut videamus, 
utro loco poeta fabulam priorem scripserit, ex narrationi- 
bus Ovidi ipsis argumenta petamus. 

In Metamorphosibus Diana peccatum Callistus ex 
lovis amplexu redientis, quamquam nymphae sensisse 
feruntur^, non animadvertit. Sed nono mense dea Cal- 
listo, quae cum nymphis in gelido fonte lavatur, gravi- 
dam esse videt (v. 453sqq.): 


orbe resurgebant lunaria cornua nono, 
cum dea venatu fraternis languida flammis 
nacta nemus gelidum . .. 


Ovidio autem hoc loco de nono mense narrante Cal- 
listo parere audire malumus quam Dianam tum demum 
Callisto gravidam vidisse. Sic autem Ovidius fabulam 
in Fastis narrat, ubi eundem fere versum suo loco posi- 
tum legimus (v. 175sq.): 


luna novum decies implerat cornibus orbem: 
quae fuerat virgo credita, mater erat. 


Verisimillimum igitur est poetam, cum Fastorum fabu- 
lam in Metamorphosibus repeteret atque initium fabulae 
paulum mutaret, hoc Fastorum versu neglegenter usum 
esse, ut ita narrationem ad descriptionem Dianae cum 
nymphis lavantis traduceret. 

Praeterea sequentia Metamorphoseon verba offen- 
sionem praebent. Dicit enim poeta Iunonem poenam in 
idonea tempora distulisse (v. 466sqq.): 


TA Y; UNS 


senserat hoc olim magni matrona Tonantis 
distuleratque graves in idonea tempora poenas. 
causa morae nulla est . .. 


Intellegi igitur non potest, cur Iuno, cum ipsa, ne Cal- 
listo filium pareret, impedire potuerit, Arcade nato sic 
furiens loquatur (v. 471sq.): 


"scilicet hoc etiam restabat, adultera, dixit 
"ut fecunda fores fieretque iniuria partu 

Qui versus eo magis displicent, quod Ovidius paulo 
ante copiose de graviditate Callistus locutus est. Quae 
verba offensionem praebentia in Fastis non leguntur 
(v. 175sqq.): 


luna novum decies implerat cornibus orbem: 
quae fuerat virgo credita, mater erat. 
laesa furit Iuno formam mutatque puellae. 


In Fastis enim non dicit Ovidius, unde Iuno peccatum 
Callistus compererit, sed fictioni legentium concedit. 
Quod in Metamorphosibus, ubi narrationem amplificat 
atque exornat, explicare conatur, cum haec verba facit: 
,Senserat hoc olim magni matrona Tonantis^. Tta fit, 
ut Iuno sine ulla causa poenam in idonea tempora dif- 
ferat et verba lunonis ,scilicet hoc etiam restabat, adul- 
tera, ut fecunda fores^ praesertim graviditate Callistus 
paulo ante commemorata valde mira sint. Haec igitur 
offensio demonstrat Fastorum fabulam priorem scriptam 
esse, nam simplici atque evidenti ratione, qui orta sit 
haec offensio, explanatur, si Ovidium, cum PFastorum 
narrationem in Metamorphosibus exornare conaretur, 
difficultatibus implicatum esse putamus. 

Quibus rebus demonstratis cum appareat Ovidium 
fabulam Callistus in Fastis priorem scripsisse, perfacile 
intellegimus, qui factum sit, ut alia offensio in Meta- 
morphosibus inveniatur. Poeta enim iam ante fabulam 

Callistus dicit Phaethontem ursam maiorem in caelo 
vidisse his verbis (v. 171sq.): 


tum primum radii gelidi caluere Triones 
et vetito frustra temptarunt aequore tingi. 


Post autem interitum Phaethontis poeta narrat lovem, 
qui noxam terrae a Phaethonte dirutae inspiciat, Callisto 
corrumpere et ad caelum tollere. Ovidius igitur fabu- 
lam, quam in Fastis ad sidus Arctophylacis explicandum 
narraverat, in Metamorphosibus contextum totius libri 
neglegens iteravit. 

Necesse igitur est nos ex narratione Fastorum 
proficisci, ut auctores, quos Ovidius secutus est, reperia- 
mus. Ovidius autem in Fastis, cum sidera describeret, 
libro Eratosthenis usus est. Sed fabula Ovidiana Arcti 
atque Arctophylacis ea in re discrepat a narratione 
Eratosthenis!, quod apud Eratosthenem Diana, apud 
Ovidium Iuno Callisto in ursam commutat neque Ovi- 
dius narrat Callisto in ursam mutatam cum filio ad 
Lycaonis domum pervenire.  Quaerendum igitur est, 
utrum Ovidius narrationem Eratosthenis ipse mutaverit 
an alterum auctorem praeter Eratosthenem secutus sit. 

Franz?) qui non quaerit, utram fabulam Ovidius 
priorem scripserit, à fabula Metamorphoseon profectus 
dicit Ovidium narrare non potuisse Callisto ad domum 
Lyeaonis venire, cum iam priore Metamorphoseon loco 
(L 163sqq. fabulam Lycaonis, quam Eratosthenes con- 
iunxisset cum fabula Arcti, narravisset. Quod ea de 
causa falsum esse videmus, quod Ovidius fabulam in 
Fastis priorem scripsit, ubi eum fabulam Lycaonis prae- 
termittere necesse non erat. Deinde Franz tres esse 
auctores, quos Ovidius secutus sit, affirmat: Eratosthe- 


1) ef. Eratosthenis Catasterismorum Reliquiae ed. C. Ro- 
bert, Berol. apud Weidmannos 1878 pag. 50sqq. 

2) ef. Franz, De Callistus fabula. Leipziger Studien. 
Lps. 1890 pag. 3215sqq. 

nem, Callimachum aliumque auctorem. Omnino non om- 
nes locos, quibus ex aliis auctoribus ad Callimachum 
relatis Franz Callimachi fabulam restituere conatus est, 
Callimachi esse Pressler iam ostendit! Nos unum 
tantum locum Callimachi fabulae (cf. Schol. Ven. A ad 
Il XVIIL 487) Ovidium ante oculos habuisse nec ter- 
tium auctorem secutum esse postea (cf. pag. 59sq.) de- 
monstrabimus. 

Eodem modo Pressler?) cum non accuratius quae- 
rat, utram fabulam Ovidius priorem scripserit, a Meta- 
morphoseon fabula proficiscitur. Hic quidem Ovidium 
Callimachum secutum esse negat atque Ovidium, cum 
fabulam Lycaonis in Metamorphosibus praetermittere 
coactus esset, ipsum mutavisse fabulam explicare cona- 
tur. Sed cum Ovidium poema Callimachi non cogno- 
visse verisimile non est, tum explicatio fabulae ab Ovi- 
dio ipso mutatae falsa est, cum poeta fabulam Lycaonis 
praetermittere coactus non sit. 

Ovidi fabulam in Fastis narratam si comparamus 
cum narratione Eratosthenis (Catasterismorum Epit. I), 
videmus Ovidium imprimis narrationem Eratosthenis se- 
cutum esse. Ut rem melius diiudicemus, liceat mihi 
narrationes afferre. 


fast. II Catasterismorum Ep. I 
155—156. Callisto, Lycao- Te/rqv Hoíoó0e quoc 2tv- 
nis filia (v. 173), Dianae xd&ovog Svyevége iv L4oxa- 
sacri pars fuit una chori^  Óíq oixeiv, &Aéo9'ou O8 uev 
"Aeréuidog «vv egi vàg 
$49ag &yeyrjv &v volg 0peot 
7LOLELO J'OL. 

157—160. Arcum Dianae 

tangens iurat se semper vir- 

ginem mansuram esse. 


1) l. l. pag. 508qq. 
2) 1. l. pag. 56s4. 


161—162. Callisto ab Iove 
corrumpitur, sed Diana pec- 
catum Callistus non sentit. 
163—172. Tum demum 
Diana peccatum Callistus 
animadvertit, cum Callisto 
cum nymphis lavantem gra- 
vidam esse videt. 
173—174. Diana igitur 
Callisto periuram dimittit. 


115—180. Areade nato Iu- 
no Callisto in ursam com- 
mutat. 


181—190. — Arcas tribus 
lustris post matrem neca- 
visset, nisi luppiter filium 
atque matrem in propinqua 
sidera mutavisset. 


191—192. Qua re offensa 
Iuno Tethyn orat, ne Arctos 
in aquis lavetur. 

In prima huius fabulae parte (fast. 155—172) Ovi- 
dium diligenter atque accurate Eratosthenem secutum 


esse videmus. Nam Rehmius!) iam demonstrat Franzium 
non recte eam fabulae partem, in qua Callisto Dianae 
ius iurandum dat, ad Callimachum rettulisse, cum re 
vera haec pars conveniat ad eam tantum fabulam, in 
qua Diana postea Callisto poena afficiat. Cum autem 
apud Callimachum (cf. Schol. Ven. A. ad Il. XVIII, 487) 
Iuno Callisto puniat, recte Rehmius hanc partem Era- 
tosthenis fabulae tribuit. Ovidium igitur opus Era- 
tosthenis integrius habuisse verisimile est. 

ltem finem huius fabulae ex Eratosthenis opere 
integriore fluxisse perfacile intelleges. ^ Quaerentibus 
enim nobis, cur ursa ad caelum elata impediatur ,ne 
puro tingatur in aequore* (met. v. 530), apparet hoc ar- 
tissime cohaerere cum verbis Dianae, quibus Callisto 
gravidae imperat: ,nec castas pollue aquas^ (fast. v. 174 
-. met. v. 464). Ergo, priusquam Ovidius fabulam mu- 
tavit, non Iunone sed Diana auctore hoc factum esse 
concludendum est. Quo fit verisimillimum hanc quoque 
partem ad opus Eratosthenis integrius referendam 
esse. Nam haud dubie Eratosthenes hanc rem in car- 
minibus Homericis iam allatam (cf. 5489, e 215 oto 
&upogóc 3o. (&oxvoc) Aoerocv "savoto) non ignoravit. 

Discrepat igitur fabula Ovidiana ea tantum in re a 
narratione Eratosthenis, quod non Diana, ut Eratosthe- 
nes narrat, Callisto in ursam commutat, sed Diana Cal- 
listo dimittit atque Iuno eam in ursam commutat. Certe 
Ovidius, ut Iunonem Callisto mutantem faceret, Calli- 
machi carmine adductus est, cuius in fabula Iuno Cal- 
listo in ursam commutat (cf. Schol. Ven. A ad Il. XVIII, 
481): Zeüc KaAAtovoOg vijg zdv«dovog dgacSeig éutoyero 
avv; Aav9dvov "Hoav. iziyvotona Óà 5 9606 uevé- 
BaÀsv a)ryv sig GQxvov wol cc Suotov 'dovéuiót 
7zro00éraEe vobetcot. Ze)c Ó8 tlg obgavóv oUv$v avaya- 
yQv zcQt/tq» xavmQotéíguoEv. 1; tovopío ztaod. KoMMuueyo. 





1) cf. Rehmius, Mythologische Untersuchungen über griech. 
Sternsagen. Diss. Monac. 1896 pag. 28sq. 


eb ly es 


Id enim Ovidius, cum suo more Eratosthenis fabulam 
mutaret, spectavisse videtur, ut lIunone aemulatione in- 
flammata fabulam exornaret. Cum autem Diana quo- 
que, cui Callisto fidem iuraverat, Callisto gravidam pu- 
nire deberet, Tunonem, ne eodem tempore Callisto bis 
puniretur, Arcade nato demum Callisto in ursam mutantem 
fecit. Ita fit, ut Callisto, quae post Arcadis natum 
in ursam commutatur (apud Eratosthenem in ursam 
commutata Arcadem parit), cum filio ad Lycaonis domum 
pervenire non potuerit, quae narratio ad descriptionem 
ortus Arctophylacis omnino non pertinet. Iunonem autem 
postea fabulae insertam esse ea ex re elucet, quod Cal- 
listo bis punitur (sc. a Diana atque ab Iunone) atque 
miramur, unde Iuno, postquam Callisto Arcadem peperit, 
compererit Callisto filium ex Iove peperisse. Quod cum 
poeta in Metamorphosibus, ubi fabulam exornat, expli- 
care conetur (,senserat hoc olim magni matrona Tonan- 
tis distuleratque graves in idonea tempora poenas^, dif- 
ficultatibus implicatur. 

Aliis quoque locis poetam, cum fabulam in Meta- 
morphosibus iteraret, ipsius narrationem exornavisse vide- 
mus. In Métamorphosibus enim multis verbis narrat, 
quod in Fastis leviter significavit: sc. pulchritudinem 
Callistus (met. 411—416; fast. 161) atque permutationem 
Callistus (met. 474—488; fast. l77sqq.. Etiam amores 
lovis atque Callistus exornat (met. 417—440; fast. 162), 
cum lovem faciem Dianae induentem facit, quod iam 
Amphis!) comoediarum scriptor narraverat. 


1) Haec Amphidis narratio in Catasterismorum epitoma 
non commemoratur; sed cum Hyginus atque Germanici inter- 
pretes, qui Eratosthenis opere usi sunt, fabulae Callistus ad- 
seribant, quomodo Amphis eomoediarum scriptor fabulam nar- 
raverit£, Eratosthenem, qui librum de antiqua comoedia 
seripsit, hoe iam fecisse suspicatur Robertus (cf. editionis 
pag.32; locos invenies collatos in Roberti editionis pag. 50sqq.). 


lam ad fabulam Sabinorum, qui Tatio rege 
Romam expugnare conati sunt, accedamus, quam 
in Metamorphoseon libro XIV inter Romanas fabulas 
invenimus (v. '75sqq.. Eandem fabulam in Fastis quo- 
que narrat Ovidius (L, 257 sqq.). 

Utroque loco poeta incipit a scelere "l'arpeiae, quae 
Sabinos ad Capitolium ducit (fast. 261. 2; met. 776. 1). 
Deinde Sabini oppidum aggrediuntur (fast. 265; met. 
118—80) Iuno Romauis infesta Sabinis portam reclu- 
dit (fast. 265. 6; met. 781. 2. Tum in Fastis Ianus, 
qui portam patefactam esse animadvertit, ,cum tanto 
veritus committere numine pugnam* fontem ferventem 
recludit, ut urbem tueatur (267— 72), sed in Metamor- 
phosibus Venus, cum facta lunonis sentiat (jet clau- 
sura fuit, nisi quod rescindere numquam dis licet acta 
deum^), Ausonias Naidas orat, ut flumine misso aditum 
urbis praecludant. .Ausoniae autem Naides fontem geli- 
dum in ferventem fluvium permutant (/(83—99). Quare 
efficitur, ut Sabini oppidum capere desistant (fast. 273; 
met. 799sqq.). 

Fastis atque Metamorphosibus eandem fabulam sub- 
esse apparet. Quae narrationes Ovidianae ea in re inter 
se differunt, quod in Fastis Ianus oppidum servat et 
in Metamorphosibus Venus Romanis auxiliatur, cum 
Ausoniis Naidibus persuadeat, ut aquis missis aditum 
urbis praecludant. In Fastis fabula apta est ad reliquam 
narrationem. Poeta enim ex lano diversarum rerum 
causas quaerit. lanus autem a poeta interrogatus (v. 
251 sq.): 

Cum tot sint iani, cur stas sacratus in uno, 

hic ubi iuncta foris templa duobus habes? 
respondet Romanos sibi hoc loco aram atque sacellum !) 
aedificavisse, cum ipse in bello cum Sabinis gesto hostes 


1) De hoec Iani templo: conferas Wissowa, Religion und 
Kultus der Rómer? pag. 104g. 


à porta avertisset oppidumque servavisset. Hanc igitur 
fabulam, quam Graeci atzuov appellant, in Fastis suo 
loco positam esse videmus. In Metamorphosibus autem 
fabula inserta est ordini regum Albanorum, quos reges 
Ovidius, postquam Graecas fabulas morte Aeneae nar- 
rata conclusit, enumerat, ut habeat formam, qua diver- 
sissimae fabulae Romanae contineantur. lta enim pro- 
greditur poeta, ut fabulas, quas narrat, temporibus horum 
regum factas esse dicat (cf. v. 022 iamque Palatinae 
summam Proca gentis habebat: rege sub hoc Pomona 
fuit). 

Facile autem intellegi potest Ianum in priore fabu- 
lae forma, non Venerem hostes à porta removisse. lanus 
enim apud Romanos deus est portarum, cuius est portas 
tueri. ltaque lIanum in priore fabulae forma hostes 
prohibuisse Romam intrare consentaneum est. Huc ac- 
cedit, quod Ovidius illo loco, quo Ianum celebrare vole- 
bat, vix fabulam mnarravisset, quae ab initio maxime 
disiuncta erat a deo Iano. Atque Ianum a primo initio 
hac fabula celebrari ea quoque ex re apparet, quod Ma- 
crobius (Sat. I, 9, 17sq.) et Servius (ad Aen. I, 291) — 
qui explicare volunt, cur templum Iani bello pateat, pace 
claudatur — eandem fere narrationem praebent, ut 
lanum celebrent atque demonstrent, quantopere Ianus 
in bello cum Sabinis gesto de Romanis meritus sit (cf. 
Macrob. Sat. I, 9, 18 ea re placitum, ut belli tempore 
velut ad urbis auxilium profecto deo fores resera- 
rentur. Verrium Flaccum autem auctorem huius fabu- 
lae esse, quem Ovidius, Macrobius, Servius secuti sint, 
Wissowa!) suspicatur, quod Varro (de 1.1. V, 156) Lau- 
tolarum fontes ad Ianum Geminum sitos commemorans 
fabulae mentionem non facit. 


1) ef. Wissowa, Religion und Kultus der Rómer?. pag. 105*; 
Hyginum Augusti aetatis grammaticum auctorem putat Franke, 
De Ovidii Fastorum fontibus capita tria. Diss. Halis Saxonum 
1909 pag. 63 sq. 


xc AS art 


lam videamus aliud. Utroque loco luno, cum Ro- 
manis irata sit, Sabinis, qui oppidum expugnare conan- 
tur, portam patefacit. Quod poeta in Fastis his verbis 
dicit (v. 265sq.): 

et iam contigerant (sc. Sabini) portam, Saturnia cuius 

dempserat oppositas invidiosa seras. 
Eadem fere verba in Metamorphoseon narratione facit 
(v. 180sq.): 
portasque petunt, quas obice firmo 
clauserat lliades; unam tamen ipsa reclusit 
nec strepitum verso Saturnia cardine fecit. 


In Metamorphosibus autem, quod Tuno nepotibus Aeneae 
irascitur, iis versibus repugnat, quibus poeta paulo ante 
Iunonem Aeneae Romanisque irasci desiisse aperte at- 
que dilucide affirmaverat. Dicit enim Ovidius, cum 
laudibus Aeneam effert (v. 581sq.): 


iamque deos omnes ipsamque Aeneija virtus 
lunonem veteres finire coegerat iras. 


Qui factum sit, ut haec verba illis repugnent, perfacile 
explicatur, si poetam Sabinorum fabulam, quam in Fastis 
composuit, hoc Metamorphoseon loco iteravisse atque 
contextum totius libri neglexisse putamus. Qua ex re 
Ovidium quartum decimum Metamorphoseon librum 
non sine intervallo temporis scripsisse apparet, cum 
odium lunonis, quod in Romanos habet, repugnare nar- 
rationi paucis versibus ante scriptae non animadverterit. 
Hoc autem loco Ovidi artem componendi videre licet: 
poeta, qui Fastos atque Metamorphoses eodem tempore 
scribit, modo Fastis modo Metamorphosibus narrationem 
addit aut fabulam, quam in altero libro iam narravit, in 
alterum transfert. Ita fit, ut poeta hoc loco parum ani- 
mum intendat ad contextum totius libri. 

Age nunc videamus, qua de causa Ovidius fabulam 
in Metamorphosibus repetiverit atque narrationem per- 
mutans Venerem lani loco posuerit. Ovidio, cum ordi- 


VENE T 


nem regum Albanorum in Metamorphosibus scriberet, in 
mentem venerunt fabulae, quas in Fastis compluribus 
verbis narrat (de Amulio atque Numitore of. fast. III. 
49sqq. — de festis Palilibus cf. fast. IV. 807sqq... Quas 
fabulas cum hoc loco non afferat, fabulam Sabinorum 
ea de causa repetit Ovidius, quia illam fabulam in me- 
tamorphosin mutare potuit. Etenim poeta narrare 
voluit, quomodo in bello cum Sabinis gesto frigidus fons 
in ferventem fluvium permutatus esset.  Ausonias igitur 
Naidas a Venere rogatas, ut Romanis ab hostibus op- 
pressis auxilium ferrent, fontem gelidum in ferventem 
atque fumantem fluvium mutavisse narrat poeta atque 
hane metamorphosin his verbis concludit (v. 794sq.): 


. et Alpino modo quae certare rigori 
audebatis aquae, non ceditis ignibus ipsis. 


Ovidius autem, cum commutationem fontis in Meta- 
morphosibus narrare vellet, narratione Iani fontem ad 
hostes repellendos recludentis uti non potuit, sed fontem 
iam adesse ei dicendum erat (cf. met. v. 785sq. Iano loca 
iuncta tenebant Naides Ausoniae gelido rorantia fonte). 
Nec minus mirum fuisset, si Ianus, qui ipse fontem re- 
cludere potuit (cf. verba Iani ipsius in Fastis scripta 
v. 268sq.: ipse meae movi callidus artis opus oraque, qua 
pollens ope sum, fontana reclusi, Ausonias Naidas ora- 
visset, ut fluvium ferventem mitterent. Poeta igitur Ia- 
num silentio praeterire coactus Venerem, quae semper 
Aeneae nepotibus faveret, advocavit. Quae, cum ei ipsi 
cum dea pugnare non liceret (cf. met. v. (84sq. et clau- 
sura fuit, nisi quod rescindere numquam dis licet acta 
deum), Ausonias Naidas orare potuit, ut flumine misso 
aditum urbis praecluderent. 

Itaque Ovidius Venerem Iani loco ponere coactus 
esse videtur, cum fabulam, quam in Fastis narravit, in 
metamorphosin mutare vellet. 


MAS rd 


Ovidius, postquam fabulam Sabinorum narravit, de- 
cimum quartum Metamorphoseon librum concludit fa- 
bula Romuli in caelum elati (v.805sqq., quam item 
in Fastis narrat (II, 475sqq.). Quae fabulae ea tantum 
in re inter se discrepant, quod in Metamorphosibus deest 
illa pars fabulae, qua narratur Romulum in caelum ela- 
tum Iulio Proculo in itinere apparuisse. Hoc autem 
inde factum esse, quod poeta in Fastis atque Metamor- 
phosibus non isdem de causis fabulam tractat, postea 
videbimus. Sed iam locos Fastorum atque Metamor- 
phoseon accuratius tractemus, ut ex illis, uter prior scrip- 
tus sit, cognoscamus. 

Et in Metamorphosibus et in Fastis Mars Iovem 
orat et obsecrat, ut promisso stet atque filium suum in 
caelum tollat. Utroque loco poeta Martem versum En- 
nianum afferentem facit, ut tamquam isdem verbis, qui- 
bus Tuppiter rem pollicitus erat, utatur: ,unus erit, quem 
- tu tolles in caerula caeli (cf. Vahlen, Ennianae poes. 
rell. p. 12). Quae verba aperte atque dilucide in Fastis 
ita interpretatur Ovidius, ut voce unus Enniani versus 
significetur alter Rheae Silviae filius (v. 485sqq.): 


quamvis intercidit alter, 
pro se proque Remo, qui mihi restat, erit. 
*unus erit, quem tu tolles in caerula caeli" 
tu mihi dixisti. sint rata dicta lovis. 


Ergo Ovidius Remum quoque commemorare debebat. 
Quod cum in Metamorphosibus non faciat (v. 812sqq.): 


tu mihi concilio quondam praesente deorum 

(nam memoro memorique animo pia verba notavi) 
'unus erit, quem tu tolles in caerula caeli' 
dixisti: rata sit verborum summa tuorum! 


Ovidium verba Martis, quae in Fastis scripserat, in Me- 
tamorphosibus neglegenter iteravisse concludendum est. 


Accedit aliud. In utroque carmine luppiter preces 

Martis non repudiat, sed ei adnuit. Dicit autem poeta 
in Metamorphosibus (v. 816 sqq.): 


adnuit omnipotens et nubibus aera caecis 
occuluit tonitruque et fulgure terruit orbem. 
quae sibi promissae sensit rata signa rapinae ... 


Quae res satis mira est. Nam si Iuppiter Marti coram 
adstanti atque roganti (v. 806sq.) adnuit, certe non erat 
cur, ut consensum significaret, tonitru et fulgure terreret 
orbem, neque tempestas illa bene signum rapinae nomi- 
natur. Certe multo aptius procedit Fastorum narratio, 
ubi legimus (v. 489sq.): 


luppiter adnuerat. nutu tremefactus uterque 
est polus, et caeli pondera movit Atlas 


(quae notissima verba! Ennium quoque, quem Ovi- 
dium secutum esse videbimus, praebuisse Vahlen, En- 
nianae poes. rell. p. XXXIV putat) tempestas autem 
postea ita commemoratur, ut hac occasione data Ro- 
mulum a patre in caelum sublatum esse audiamus. 
Item Livius (L, 16) Romulum, cum contionem ad 
exercitum recensendum haberet, tempestate subito 
coorta ex oculis patrum atque militum elapsum esse 
narrat. Sed Martem lovem oravisse atque filium in 
caelum sustulisse Livius non dicit. Hoc autem necnon 
concilium deorum, quod in narratione Ovidiana comme- 
moratur (met. XIV, 812), fluxit ex Annalibus Ennii 
poetae, qui ipse quoque hanc rem tractavit. "Totam enim 
Fastorum narrationem apud Ennium exstitisse et Ovi- 
dium ex narratione Enniana pendere luculentis argu- 
mentis Sofer?) demonstravit. Idem cum probaverit prae- 
ter Ovidium etiam Livium narratione Enniana usum esse, 


1) ef. Il. A4, 528sqq.; Verg. Aen. IX, 106. 

2) ef. Sofer, Livius als Quelle von Ovids Fasten. Jahres- 
berichte des k. k. Maximilian-Gymnasiums. Vindob. 1905/6 
pag. 23 sqq. 


UT utem 


ex historia Livii et narratione Ovidii inter se comparatis 
cognoscimus, utro loco Ovidius Ennio accuratius se ap- 
plicaverit. 

Alio quoque loco Ovidium in Fastis Ennium imita- 
tum esse, in Metamorphosibus autem fabulam mutavisse 
videmus. n Fastis enim Romulum apud Capreae 
paludem, ubi populis suis iura dedit, a patre in caelum 
sublatum esse dicit (v. 491sq.): 


est locus, antiqui Capreae dixere paludem: 
forte tuis illic, Romule, iura dabas. . .. 


Sed in Metamorphosibus poeta Palatinum collem loco 
Capreae paludis ponit, cum haec verba facit (v. 822 Sqq.): 
Constitit (sc. Mars) in summo nemorosi colle Palati 
reddentemque suo non regia iura Quiriti 
abstulit Iliaden. 


Cum vero Livius quoque narret Romulum ex oculis cir- 
cumstantium elapsum esse, ,cum ad exercitum recensen- 
dum contionem in campo ad caprae paludem haberet* 
(L, 16, 1, Ovidium in Fastis Ennium secutum esse ap- 
paret. Primum igitur Ovidius locum Fastorum, quo En- 
nium secutus est, composuit, tum in Metamorphosibus 
locum ita permutavit, ut Palatinum, quod caput urbis 
Augusti temporibus erat, in narratione poneret. 
Denique si quaerimus, qua de causa Ovidius fabu- 
lam Romuli in caelum sublati in Metamorphosibus itera- 
verit, poetam Romanas fabulas libri XIV et ordinem 
regum Albanorum hac fabula, quae apotheosin (i.e. me- 
tamorphosin) Romuli praebet, concludere voluisse statu- 
endum est. Etenim in Metamorphosibus poetae maxime 
interest narrare, quomodo Romulus in deum mutatus 
sit, in Fastis autem hac fabula demonstratur, qua de 
causa templum Quirini conditum sit. Hune diversum 
narrationum finem si respicimus, facile etiam explicatur: 
quod Romulum ab Iulio Proculo conspectum esse in 
Fastis narratur — ibi enim Romulus Proculo mandat, 


uh Bp Tt: 


ut patres templum sibi aedificent (v.507sqq.) — in Me- 
tamorphosibus autem haec res silentio praeteritur. 


Docet igitur fabula, quae Callisto inscribitur, quanti 
momenti in fabulis ab Ovidio bis narratis sit quaerere, 
utro loco fabula prior narrata sit; id quod viri docti, 
qui adhuc de hac fabula disputaverunt, neglexerunt. 
Fabulis autem, quae in Metamorphoseon libro XIV nar- 
rantur, cum isdem Fastorum narrationibus collatis fit 
verisimillimum Ovidium, cum inde a medio Metamorpho- 
seon libro XIV ad Romanas metamorphoses narrandas 
accederet, id quoque egisse, ut fabulas in Fastis iam 
narratas Metamorphoseon libro aptaret. 

